CELEX: 52012PC0776
Language: sk
Date: 2012-12-18
Title: Návrh NARIADENIE EURÓPSKEHO PARLAMENTU A RADY o hlásení udalostí v civilnom letectve, ktorým sa mení a dopĺňa nariadenie (EÚ) č. 996/2010 a ktorým sa ruší smernica č. 2003/42/ES, nariadenie Komisie (ES) č. 1321/2007 a nariadenie Komisie (ES) č. 1330/2007

|
			
		
		
		52012PC0776
		
			Návrh NARIADENIE EURÓPSKEHO PARLAMENTU A RADY o hlásení udalostí v civilnom letectve, ktorým sa mení a dopĺňa nariadenie (EÚ) č. 996/2010 a ktorým sa ruší smernica č. 2003/42/ES, nariadenie Komisie (ES) č. 1321/2007 a nariadenie Komisie (ES) č. 1330/2007 /* COM/2012/0776 final - 2012/0361 (COD) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
1.1.        Všeobecný kontext návrhu
V posledných rokoch zostáva v Európskej únii
priemerná ročná miera nehôd so smrteľnými následkami v pravidelnej osobnej
doprave viac-menej stabilná. Podľa prognózy rastu leteckej dopravy v ďalších
desaťročiach sa očakáva, že počet letov sa do roku 2030 takmer zdvojnásobí.
Keďže miera nehôd so smrteľnými následkami je stabilná, pravdepodobne to
povedie k zvýšeniu počtu nehôd, čo je sprievodným javom neustále sa
zvyšujúcich objemov prepravy.
Súčasný systém bezpečnosti letectva je
predovšetkým reaktívny systém, ktorý sa opiera o technický pokrok, dobré
právne predpisy podporené účinným regulačným dohľadom a dôkladné
vyšetrovanie nehôd, ktoré vedie k odporúčaniam na zvýšenie bezpečnosti. Aj
keď je schopnosť poučiť sa z nehôd veľmi dôležitá, teraz sa však ukázali
hranice čisto reaktívnych systémov pri pokračujúcom zavádzaní ďalších zlepšení.
Medzinárodná organizácia pre civilné letectvo (ICAO) v tejto súvislosti
podporila prechod na aktívnejší prístup k bezpečnosti založený na dôkazoch.
Efektívnosť takéhoto aktívneho systému závisí vo veľkej miere od schopnosti
systematicky analyzovať všetky dostupné informácie o bezpečnosti vrátane
informácií o udalostiach v civilnom letectve. Údaje sú skutočne dôležité na to,
aby sa rozpoznali bezpečnostné riziká, pretože bez náležitých informácií by bol
každý pokus o rozpoznanie rizík iba dohadom.
Na európskej úrovni sa už prechod na aktívnejší
systém riadenia bezpečnosti letectva založený na dôkazoch začal prijatím
smernice 2003/42/ES[1], v ktorej sa požaduje, aby každý členský štát zaviedol systém
povinného hlásenia udalostí. Na základe uvedenej legislatívy sa od členských
štátov požaduje, aby zhromažďovali, uchovávali, chránili a šírili medzi sebou
informácie o niektorých incidentoch v civilnom letectve a leteckí
odborníci sú povinní hlásiť udalosti vo svojej každodennej prevádzkovej práci.
Táto legislatíva bola dokončená v roku 2007 dvoma vykonávacími nariadeniami[2]. Prvým nariadením bol zriadený európsky centrálny register (ECR),
ktorý zatrieďuje do skupín všetky udalosti v civilnom letectve zhromaždené
členskými štátmi a v druhom nariadení sa stanovili pravidlá týkajúce sa
šírenia informácií obsiahnutých v ECR. V súčasnosti sa v ECR uchováva
okolo 600 000 udalostí a toto číslo sa každý deň zvyšuje. 
1.2.        Odôvodnenie návrhu
Smernicou 2003/42/ES sa vytvorili základy pre
aktívny systém riadenia bezpečnosti letectva v Európskej únii založený na
dôkazoch, pretože sa v nej ukladá povinnosť ohlasovať udalosti. Európska
únia a jej členské štáty nie sú však v súčasnosti dostatočne schopné
využívať spätnú väzbu zo skúseností na prevenciu nehôd a platné právne predpisy
nie sú postačujúce na zabránenie tomu, aby sa počet nehôd a súvisiacich
smrteľných následkov v dôsledku očakávaného rastu prepravy nezvyšoval. 
Túto situáciu možno vysvetliť celým radom príčin
v súvislosti s platnými európskymi právnymi predpismi.
Po prvé, zdá sa, že aj keď sú údaje dôležité pre
rozpoznanie bezpečnostných rizík, nie je dostatočná informovanosť o všetkých
udalostiach súvisiacich s bezpečnosťou. Táto situácia je čiastočne
spôsobená tým, že medzi členskými štátmi existuje rozpor, pokiaľ ide o rozsah
udalostí, ktoré sa musia hlásiť. Vyplýva to aj zo skutočnosti, že jednotlivé
osoby sa obávajú podávať hlásenia (problém „kultúry spravodlivosti“). Aby sa
dosiahol cieľ, ktorým je úplné ohlasovanie, musia mať osoby absolútnu dôveru
v systém, lebo sa od nich žiada najmä to, aby ohlásili chyby, ktorých sa
mohli oni sami dopustiť, alebo ku ktorým prispeli. Jednotlivé osoby však nie sú
medzi členskými štátmi rovnako chránené a obávajú sa, že nadriadení ich
potrestajú, alebo že ich budú trestne stíhať. Okrem toho skutočnosť, že EÚ nemá
povinnosť zaviesť systém dobrovoľných hlásení, aby sa doplnili systémy povinných
hlásení, a nedostatočná jasnosť, pokiaľ ide o povinnosti ohlásiť udalosti
a tok informácií, takisto prispieva k nedostatočnému zhromažďovaniu
udalostí.
Po druhé, integrácia údajov o udalostiach nie je
harmonizovaná a nie je štruktúrovaná, čo spôsobuje nízku kvalitu informácií
a neúplnosť údajov. Táto situácia ovplyvňuje súlad a užitočnosť informácií
a obmedzuje ich využívanie na účely bezpečnosti. 
Po tretie, existujú právne a organizačné prekážky
pre zabezpečenie náležitého prístupu k informáciách obsiahnutým v
európskom centrálnom registri. Európska legislatíva skutočne ukladá, aby sa
niektoré informácie poskytovali bez uvedenia identifikácie. Aj keď účelom
uvedených ustanovení je chrániť citlivé bezpečnostné informácie, ich praktický
dôsledok je taký, že dôležité skutočnosti týkajúce sa bezpečnosti, napr.
skutočný opis udalosti, nie sú pre príslušné orgány dostupné.
A napokon platné právne predpisy nezahŕňajú
ustanovenia, ktoré by určovali, ako by mali členské štáty využívať zhromaždené
údaje. Od prijatia smernice boli však zásady týkajúce sa analýzy a sledovania
informácií zhromaždených prostredníctvom systémov hlásenia udalostí dohodnuté
na medzinárodnej úrovni, ale neboli zatiaľ transponované do európskej
legislatívy. Preto to viedlo k pomerne rozdielnym a odchýlnym prístupom
medzi členskými štátmi.
1.3.        Ciele návrhu
Hlavným cieľom iniciatívy je prispieť
k zníženiu počtu leteckých nehôd a s nimi spojených smrteľných
následkov, a to zlepšením existujúcich systémov na vnútroštátnej, ako aj
európskej úrovni, s využitím udalostí civilného letectva na nápravu
nedostatkov v oblasti bezpečnosti a na prevenciu ich opakovaného
výskytu.
Konkrétne ciele sú tieto:
(1)                   
Zabezpečiť, aby sa všetky udalosti, ktoré ohrozujú,
alebo by ohrozili bezpečnosť letectva, zhromažďovali a aby poskytli úplný a
jasný obraz bezpečnostných rizík v Európskej únii a jej členských štátoch.
(2)                   
Zabezpečiť, aby údaje vydané z nahlásených udalostí
a uchovávané vo vnútroštátnych databázach a v ECR boli úplne a mali
vysokú kvalitu.
(3)                   
Zabezpečiť, aby všetky informácie o bezpečnosti
uchovávané v ECR boli náležite prístupné pre príslušné orgány a aby sa
používali výlučne na účely zvýšenia bezpečnosti.
(4)                   
Zabezpečiť, aby sa nahlásené udalosti účinne
analyzovali, aby sa určili a prípadne riešili bezpečnostné riziká, a aby sa
monitorovala efektívnosť prijímaných opatrení.
1.4.        Existujúce ustanovenia v
oblasti návrhu
Návrh sa týka prijatia nariadenia o hlásení
udalostí v civilnom letectve. Nové nariadenie má za cieľ nahradiť a zrušiť
existujúcu smernicu 2003/42/ES, jej vykonávacie pravidlá, nariadenie Komisie
(ES) č. 1321/2007, nariadenie Komisie (ES) č. 1330/2007 a zmeniť
a doplniť nariadenie (EÚ) č. 996/2010[3]. Žiadne
iné predpisy neriešia priamo vytvorenie všeobecného rámca pre hlásenie udalostí
v Európskej únii.
1.5.        Súlad s politikami a cieľmi
Európskej únie
Táto iniciatíva je jedným z opatrení potrebných
pre jednotný európsky dopravný priestor opísaný v bielej knihe Komisie z roku
2011 „Plán jednotného európskeho dopravného priestoru – Vytvorenie
konkurencieschopného dopravného systému efektívne využívajúceho zdroje“[4]. Ako základ pre akciu to bolo zdôraznené aj v oznámení Komisie o „Vytvorení
systému riadenia bezpečnosti pre Európu“[5].
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENIE VPLYVU
2.1.        Konzultácie so
zainteresovanými stranami a využívanie expertízy
Počas prípravnej fázy Komisia uskutočnila
rozsiahle konzultácie o všeobecných zásadách a minimálnych normách pre
konzultácie so zainteresovanými stranami. 
Komisia uskutočnila konzultácie so všetkými 27
členskými štátmi prostredníctvom dotazníka rozoslaného 7. apríla 2011. Odpovede
dostala od všetkých členských štátov okrem jedného. Pracovníci Komisie vykonali
aj niekoľko návštev priamo v členských štátoch.
Komisia uskutočnila konzultácie so zainteresovanými
zúčastnenými stranami a verejnosťou prostredníctvom verejnej konzultácie,
ktorá bola otvorená od 24. júna 2011 do 5. septembra 2011 na
webovej stránke „Váš hlas v Európe“. V reakcii na ňu bolo
predložených spolu 61 odpovedí[6]. 
Na základe rozhodnutia Komisie 98/500/ES[7] bol Výbor pre sociálny dialóg v odvetví civilného letectva vyzvaný,
aby v prípade potreby poskytol oficiálne stanovisko k preskúmaniu.
Okrem toho sa zohľadnil aj názor európskej siete orgánov vyšetrovania
bezpečnosti civilného letectva (ENCASIA) v súlade s článkom 7 ods. 3
nariadenia (EÚ) č. 996/2010. 
Všetky zainteresované zúčastnené strany a orgány
boli pozvané na seminár, ktorý zorganizovala Komisia. Seminár bol zameraný na
otázku „kultúry spravodlivosti“ a konal sa 19. apríla 2012[8]. 
Komisia požiadala o
stanovisko aj európskeho dozorného úradníka pre ochranu údajov. A napokon bola
spracovaná štúdia o vytvorení jednotnej klasifikácie rizík udalostí civilného
letectva.
Komisia využila všetky tieto príspevky na
spracovanie posúdenia vplyvu a návrhu.
2.2.        Posúdenie vplyvu
Posúdenie vplyvu poskytuje prehľad o rôznych
zvažovaných možnostiach. Okrem možnosti nezavádzať žiadne zmeny do súčasnej
situácie boli posúdené tri balíky politických opatrení s cieľom vyhodnotiť, ako
by sa mohla revidovať smernica 2003/42/ES.
Cieľom prvého balíka politických opatrení je
zlepšiť súčasný systém, pokiaľ ide o základné prvky systému úplného
hlásenia udalostí, prispieť k zvýšeniu bezpečnosti letectva zmenou
a doplnením právnych predpisov len v nevyhnutnej minimálnej miere
a prijať odporúčania a usmernenia vždy, keď je to možné. Obsahuje
menej intenzívne politické opatrenia, ktoré boli identifikované. 
Druhý balík politických opatrení pozostáva
z ambicióznejšieho balíka politických opatrení zahŕňajúcich podstatnú
revíziu právnych predpisov EÚ o hlásení udalostí. Snaží sa zdokonaliť
súčasný systém vytvorením potrebných legislatívnych požiadaviek na zabezpečenie
efektívneho systému hlásenia udalostí na všetkých úrovniach a prispieť
k zníženiu leteckých nehôd vytvorením postupov pre analýzu zhromaždených
údajov, prijatím príslušných opatrení a monitorovaním efektívnosti systému
z hľadiska zvýšenia bezpečnosti. 
Cieľom tretieho balíka politických opatrení je
zlepšiť súčasný systém prevedením právomocí členských štátov týkajúcich sa
hlásenia udalostí na úroveň EÚ a podobne ako v druhom balíku
politických opatrení stanoviť požiadavky na analýzu udalostí spolu
s prijatím potrebných opatrení v oblasti bezpečnosti a zlepšenia
monitorovania. Na základe tohto balíka sa zodpovednosť za vytvorenie
a riadenie systémov hlásenia udalostí prevádza na Európsku agentúru pre
bezpečnosť letectva (EASA).
So zreteľom na posúdenie rôznych balíkov
politických opatrení na základe kritérií účinnosti, efektívnosti a súladu
sa odporúča uplatňovať druhý z uvedených balíkov, pretože jeho výhody by
vysoko prevyšovali vzniknuté náklady. Je to jediná možnosť, ktorá plne
zodpovedá vytýčeným cieľom, ako sa preukázalo v posúdení vplyvu. Uvedený
balík politických opatrení predstavuje preto základ tohto návrhu.
3.           PRÁVNE PRVKY NÁVRHU
3.1.        Zhrnutie návrhu
3.1.1.     Lepšie zhromažďovanie údajov o
udalostiach
Prostredníctvom návrhu sa vytvára vhodné
prostredie s cieľom zabezpečiť, aby sa hlásili všetky udalosti, ktoré
ohrozujú, alebo ktoré by ohrozili bezpečnosť letectva. 
Návrh predovšetkým zachováva povinnosť zaviesť
systémy povinného hlásenia udalostí (MORS) a uvádza zoznam osôb, ktoré sú
povinné podávať hlásenia, ako aj udalostí, ktoré sa hlásia na základe MORS.
Okrem systému povinného hlásenia sa návrhom ukladá zavedenie systémov
dobrovoľného hlásenia, ktorých cieľom je zhromažďovať údaje o udalostiach
nepodchytených systémami MORS.
Návrh obsahuje aj ustanovenia, ktoré zabezpečujú
vhodné prostredie na povzbudenie leteckých odborníkov, aby hlásili informácie
týkajúce sa bezpečnosti, a na ich ochranu pred potrestaním s výnimkou
prípadov hrubej nedbalosti. 
3.1.2.     Vysvetlenie toku informácií
V súčasnej smernici sa jednotlivým osobám ukladá,
aby udalosti hlásili priamo orgánom členských štátov, ale orgány členských
štátov v skutočnosti dostávajú väčšinu hlásení udalostí od organizácií,
ktoré ich zhromažďujú od jednotlivých osôb v rámci svojho postupu riadenia
bezpečnosti. V návrhu sa zohľadňuje tento vývoj a zavádzajú sa
požiadavky na organizácie. Organizácie a členské štáty sú povinné zaviesť
systémy hlásenia udalostí, ktoré umožnia rozpoznanie bezpečnostných rizík.
Udalosti zhromaždené organizáciami sa zašlú príslušným orgánom členských štátov
alebo podľa potreby Európskej agentúre pre bezpečnosť letectva (EASA). Všetky
udalosti zhromaždené členskými štátmi, organizáciami a agentúrou EASA sa
archivujú v európskom centrálnom registri.
3.1.3.     Lepšia kvalita a úplnosť
údajov
Návrh obsahuje niekoľko ustanovení zameraných na
zlepšenie kvality a úplnosti hlásení udalostí a tým aj umožnenie lepšieho
určenia kľúčových oblastí vystavených riziku a potreby opatrení, ktoré sa
majú stanoviť.
Hlásenia udalostí budú musieť obsahovať minimálne
informácie s vymedzením povinných dátových polí, ako je dátum udalosti,
kategória udalosti alebo opis udalosti. Návrh zahŕňa aj povinnosť klasifikovať
udalosti z hľadiska rizika podľa jednotnej európskej schémy klasifikácie rizík.
Okrem toho by sa mali uplatňovať postupy kontroly kvality údajov najmä
s cieľom zabezpečiť súlad medzi hlásením udalosti a počiatočnými
informáciami zhromaždenými osobou podávajúcou hlásenie. A napokon Komisia
podporí členské štáty v dosahovaní vyšších noriem kvality a úplnosti
údajov, a to podporou spracovania usmernení a využívaním seminárov.
Cieľom by malo byť zabezpečenie dôsledného a jednotného začleňovania údajov
do databáz. 
3.1.4.     Zlepšenie výmeny informácií.
V návrhu sa rieši potreba lepšej výmeny
informácií posilnením existujúcich pravidiel. 
V tomto ohľade sa prístup členských štátov
a EASA do európskeho centrálneho registra, ktorý obsahuje všetky udalosti
zhromaždené členskými štátmi i agentúrou EASA, rozširuje na všetky údaje
a informácie zahrnuté do databázy. Tieto nové ustanovenia umožňujú
členským štátom predovšetkým prístup k bezpečnostným údajom
o udalostiach, ku ktorým došlo v ich vzdušnom priestore, ale ktoré
ohlásil a posudzoval orgán iného členského štátu.
Okrem toho ak príslušný orgán pri posudzovaní
údajov zhromaždených prostredníctvom systémov hlásenia udalostí zistí nejaké
otázky týkajúce sa bezpečnosti považované za predmet záujmu iného orgánu,
bezodkladne mu tieto informácie postúpi.
A napokon, aby sa zjednodušila výmena údajov
a informácií, sa v návrhu požaduje, aby všetky hlásenia udalostí boli
kompatibilné so softvérom ECCAIRS (tento softvér používajú všetky členské štáty
a európsky centrálny register) a taxonómiou ADREP (v softvéri ECCAIRS
sa takisto používa taxonómia ICAO).
3.1.5.     Lepšia ochrana proti
neoprávnenému používaniu informácií o bezpečnosti
Širší prístup k údajom a informáciám o bezpečnosti
obsiahnutým v európskom centrálnom registri nevyhnutne vyvoláva potrebu
zabezpečiť, aby sa tieto údaje a informácie využívali na príslušné účely. 
V tomto zmysle sa návrhom posilňujú pravidlá na
zabezpečenie, aby sa zhromaždené údaje, okrem povinnosti zaručiť ich dôvernosť,
mohli sprístupniť a používať len na účel udržania alebo zvýšenia
bezpečnosti letectva.
V návrhu sú takisto snahy o zníženie negatívneho
vplyvu, ktorý by na bezpečnosť letectva mohlo mať používanie týchto údajov
súdnymi orgánmi s povinnosťou prijať dohody uzatvorené vopred a zavádzajúce
ustanovenia, ktoré by mali zaistiť správnu rovnováhu medzi dvoma existujúcimi
verejnými záujmami (spravodlivosť a bezpečnosť letectva).
3.1.6.     Lepšia ochrana osôb
podávajúcich hlásenie, aby sa zabezpečila trvalá dostupnosť informácií
Návrhom sa posilňujú pravidlá týkajúce sa ochrany
osoby, ktorá podáva hlásenie udalosti, aby sa zabezpečilo, že ľudia budú mať
dôveru v systém a že sa príslušné informácie o bezpečnosti budú
hlásiť.
Z tohto hľadiska znenie znovu potvrdzuje
povinnosť uvádzať hlásenia udalostí bez identifikácie a obmedziť prístup
k údajom s uvedením plnej identifikácie len na určité osoby. Od
členských štátov sa okrem toho vyžaduje, aby sa zdržali súdnych konaní, okrem
prípadov hrubej nedbalosti. 
Posilňuje sa pravidlo, na základe ktorého
zamestnávateľ, okrem prípadov hrubej nedbalosti, nesmie byť predpojatý proti
zamestnancom kvôli informáciám hláseným podľa pravidiel stanovených týmto
nariadením. Od organizácií sa takisto požaduje, aby prijali politické opatrenia
opisujúce, ako je zaručená ochrana zamestnancov.
A napokon sa zriaďujú vnútroštátne orgány, ktoré
zamestnancom umožňujú podávať správy o porušovaní pravidiel a zaručujú ich
ochranu; sankcie by sa mali prijať tam, kde je to vhodné.
3.1.7.     Zavedenie požiadaviek na
analýzu informácií a prijatie následných opatrení na vnútroštátnej úrovni
Návrh podporuje prechod na proaktívnejší systém
bezpečnosti v Európe založený na dôkazoch, lebo sa v ňom
ukladajú nové požiadavky, ktorými sa do práva EÚ transponujú pravidlá týkajúce
sa analýzy a sledovania zhromaždených udalostí, a ktoré boli
dohodnuté na medzinárodnej úrovni.
Od organizácií a členských štáty sa vyžaduje,
aby analyzovali zhromaždené informácie prostredníctvom systémov hlásenia
udalostí s cieľom rozpoznať bezpečnostné riziká a prijať opatrenia na
odstránenie akéhokoľvek zisteného nedostatku v oblasti bezpečnosti.
Efektívnosť týchto opatrení, pokiaľ ide o zvýšenie bezpečnosti, sa monitoruje
a v prípade potreby sa prijímajú ďalšie opatrenia.
3.1.8.     Hlbšia analýza na úrovni EÚ
V článku 19 nariadenia (EÚ) č. 996/2010 sa už
stanovila zásada, že agentúra EASA a členské štáty analyzujú informácie
obsiahnuté v európskom centrálnom registri. Táto zásada je posilnená a
prebiehajúca spolupráca nadobúda oficiálny charakter v rámci siete analytikov
bezpečnosti letectva, ktorej predsedá EASA. 
Analýza na úrovni EÚ doplní to, čo sa urobilo na
vnútroštátnej úrovni, a to určením prípadných problémov bezpečnosti a kľúčových
rizikových oblastí na európskej úrovni. Jednotná schéma EÚ pre klasifikáciu
rizík podporí túto úlohu harmonizovanou klasifikáciou všetkých udalostí
zhromaždených členskými štátmi.
Program bezpečnosti európskeho letectva a plán
bezpečnosti európskeho letectva bude mať výhodu z analýzy a aktivít
vykonávaných sieťou analytikov bezpečnosti letectva.
3.1.9.     Lepšia transparentnosť vo
vzťahu k verejnosti
Návrh rešpektuje potrebnú dôvernosť niektorých
informácií a súčasne prináša viacej transparentnosti v otázke bezpečnosti
letectva pre verejnosť uverejňovaním každoročných preskúmaní bezpečnosti, ktoré
obsahujú informácie o opatreniach prijímaných na základe tohto nariadenia,
trendoch a súhrnných údajoch.
3.2.        Právny základ
Návrh sa zakladá na článku 100 ods. 2 Zmluvy
o fungovaní Európskej únie.
3.3.        Zásada subsidiarity
Zásada subsidiarity sa uplatňuje, pretože návrh
nepatrí do výhradnej právomoci Európskej únie. Ciele tohto návrhu nie je možné
uspokojivo dosiahnuť na úrovni jednotlivých členských štátov. Opatrením na
úrovni EÚ sa môžu lepšie dosiahnuť ciele návrhu. 
Európska iniciatíva dosiahne ciele návrhu lepšie
z nasledujúcich dôvodov. Po prvé, existuje potreba harmonizovať
hlásenie udalostí a pravidlá týkajúce sa používania a ochrany
informácií a ochrany osoby podávajúcej hlásenie a po druhé, je
nevyhnutné, aby prostriedky bezpečnosti posilnili systém výmeny informácií
medzi členskými štátmi a zaistili, že sa tieto informácie analyzujú
a že sa vo všetkých členských štátoch prijmú následné opatrenia. Navyše
riešenie otázok, ako je prístup k údajom ECR a stanovenie postupov
a nástrojov analýzy údajov ECR, nemožno dosiahnuť na vnútroštátnej úrovni,
pretože zahŕňa európsku databázu, pre ktorú by sa opatrenia mali prijímať na
úrovni EÚ. Opatrenie na vnútroštátnej úrovni je úplne nevyhnutné, ale nie je
dostatočné na to, aby zabezpečilo dobré fungovanie systému ako celku a aby
následne prispelo k zvýšeniu bezpečnosti leteckej dopravy. Cieľ zvýšenia
bezpečnosti leteckej dopravy skutočne nemôžu dostatočne dosiahnuť jednotlivé
členské štáty, pretože systémy hlásenia používané izolovane členskými štátmi sú
menej efektívne než koordinovaná sieť s výmenou informácií, ktorá umožňuje
určiť možné problémy bezpečnosti a kľúčové rizikové oblasti na európskej
úrovni.
Návrh je teda v súlade so zásadou subsidiarity.
3.4.        Zásada proporcionality
Návrh je v súlade so zásadou
proporcionality. Dodatočné zaťaženie odvetvia a vnútroštátnych orgánov je
obmedzené na zaťaženie nevyhnutné pre zvýšenie efektívnosti a celkovej
kvality systému. Aj keď návrh zahŕňa náklady na vykonávanie ustanovení
týkajúcich sa analýzy a sledovania udalostí, očakáva sa, že tieto náklady budú
kompenzované hospodárskymi prínosmi získanými zásluhou zníženého počtu nehôd
a s nimi spojených smrteľných následkov.
3.5.        Výber právneho nástroja
Právny nástroj by mal byť všeobecne uplatniteľný.
Navrhovaným nástrojom je nariadenie. 
Iné prostriedky by neboli primerané najmä z týchto
dôvodov:
·              
v návrhu sa stanovujú práva a povinnosti
Európskej agentúry pre bezpečnosť letectva, čo zabraňuje používaniu smernice;
·              
mnohé nedostatky a problematické oblasti zistené
súčasným právnym rámcom sú spojené s rozdielnym vykonávaním medzi členskými
štátmi. Tento rozdiel v praxi vyplývajúci zo súčasnej smernice jasne
ukazuje, že smernica nie je vhodný nástroj na dosiahnutie jednomyseľného
a zhodného uplatňovania právnych predpisov v oblasti, v ktorej je to
potrebné z dôvodov bezpečnosti.
Z tohto dôvodu je najvhodnejším právnym nástrojom
nariadenie, lebo alternatívne možnosti by neboli dostačujúce pre dosiahnutie
navrhovaných cieľov.
4.           VPLYV NA ROZPOČET 
Vplyv na rozpočet súvisiaci so spracovaním
jednotnej schémy EÚ pre klasifikáciu rizika a zvýšenie rozpočtu
prideleného na rozvoj ECCAIRS a riadenie európskeho centrálneho registra
sú už zahrnuté do viacročného finančného rámca.
Vplyv tohto návrhu na rozpočet sa týka ďalších
ľudských zdrojov pre Európsku agentúru pre bezpečnosť letectva (zahrnutých
do siete analytikov) a dodatočného rozpočtu na pracovné cesty
a podporné činnosti. 
Dodatočné ľudské zdroje (2 pracovné miesta odhadované
na 300 000 EUR ročne), ako aj dodatočný rozpočet (pracovné cesty
a podporné činnosti odhadované na 65 000 EUR ročne) budú plne hradené
prerozdelením existujúcich zdrojov agentúry, a preto majú neutrálny vplyv na
rozpočet EÚ.
5.           VOLITEĽNÉ PRVKY 
5.1.        Zjednodušenie
Návrh zaisťuje zjednodušenie právnych predpisov,
lebo nahrádza smernicu a dve nariadenia Komisie jediným aktom, a to
nariadením Európskeho parlamentu a Rady, a nebude si vyžadovať
vnútroštátne vykonávacie opatrenia.
5.2.        Zrušenie platných právnych
predpisov
Prijatie návrhu bude viesť k zrušeniu
existujúcej smernice 2003/42/ES, nariadenia Komisie (ES) č. 1321/2007,
nariadenia Komisie (ES) č. 1330/2007 a k zmene a doplneniu nariadenia (EÚ) č.
996/2010.
5.3.        Európsky hospodársky priestor
Navrhovaný akt sa týka záležitostí EHP,
a preto by sa mal rozšíriť na Európsky hospodársky priestor.
2012/0361 (COD)
Návrh
NARIADENIE EURÓPSKEHO PARLAMENTU A RADY
o hlásení udalostí v civilnom
letectve, ktorým sa mení a dopĺňa nariadenie (EÚ) č. 996/2010 a ktorým
sa ruší smernica č. 2003/42/ES, nariadenie Komisie (ES) č. 1321/2007 a
nariadenie Komisie (ES) č. 1330/2007
(Text s významom pre EHP)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní Európskej
únie, a najmä na jej článok 100 ods. 2,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru[9], 
so zreteľom na stanovisko Výboru regiónov[10], 
po konzultácii s európskym dozorným úradníkom
pre ochranu údajov[11],
konajúc v súlade s riadnym legislatívnym
postupom,
keďže:
(1)       V Únii by sa mala
zabezpečiť všeobecne vysoká a jednotná úroveň bezpečnosti civilného
letectva a všetko úsilie by sa malo vynaložiť v záujme zníženia počtu nehôd a
incidentov s cieľom zabezpečiť dôveru občanov v leteckú dopravu.
(2)       Miera nehôd so smrteľnými
následkami v civilnom letectve sa v poslednom desaťročí celkovo nezmenila;
napriek tomu sú obavy, že prognózované zvýšenie dopravy v ďalšom desaťročí
by mohlo viesť k zvýšeniu počtu nehôd.
(3)       Nariadenie Európskeho
parlamentu a Rady (EÚ) č. 996/2010 z 20. októbra 2010
o vyšetrovaní a prevencii nehôd a incidentov v civilnom letectve[12] je zamerané na prevenciu nehôd zjednodušením vykonávania
rýchleho, efektívneho a kvalitného bezpečnostného vyšetrovania. Toto
nariadenie by nemalo zasahovať do postupu vyšetrovania nehôd a incidentov
riadeného vnútroštátnymi orgánmi bezpečnostného vyšetrovania vymedzeného
v nariadení (EÚ) č. 996/2010.
(4)       Skúsenosti ukázali, že pred
nehodou dochádza často k celému radu incidentov a ďalšie mnohé nedostatky
poukázali na existenciu bezpečnostných rizík. Okrem toho, aj keď je schopnosť
poučiť sa z nehôd veľmi dôležitá, čisto reaktívne systémy prejavili svoje
hranice, pokiaľ ide o zavádzanie ďalších zlepšení. Únia a jej členské
štáty by sa mali posunúť ďalej smerom k proaktívnejším postupom
bezpečnosti založeným na dôkazoch, ktoré sa zameriavajú na prevenciu výskytu
nehôd analyzovaním všetkých dostupných informácií o bezpečnosti vrátane
informácií o udalostiach v civilnom letectve.
(5)       Zvýšenie bezpečnosti
civilného letectva si vyžaduje, aby sa príslušné informácie o bezpečnosti
civilného letectva hlásili, zhromažďovali, uchovávali, chránili, vymieňali,
šírili a analyzovali a aby sa príslušné bezpečnostné opatrenia prijímali
na základe zhromaždených informácií. Tento proaktívny prístup založený na
dôkazoch by mali uplatňovať príslušné orgány členských štátov pre bezpečnosť
letectva, organizácie ako súčasť svojho systému riadenia bezpečnosti
a Európska agentúra pre bezpečnosť letectva (EASA).
(6)       Mali by sa zriadiť povinné a
dobrovoľné systémy hlásení, ktoré jednotlivým osobám umožnia hlásiť podrobné
údaje o udalostiach, a zhromaždené informácie by sa mali postúpiť orgánom
zodpovedným za prijímanie opatrení, aby sa na základe zohľadnenia zhromaždených
informácií o udalostiach mohla zvýšiť bezpečnosť civilného letectva. 
(7)       Zamestnanci pracujúci
v rôznych oblastiach civilného letectva, ktorí sa dozvedia o udalostiach,
ktoré majú význam pre prevenciu nehôd, by mali takéto udalosti hlásiť.
(8)       V záujme zachytenia všetkých
informácií, ktoré by prispeli k zvýšeniu bezpečnosti letectva, by sa okrem
systémov požadovaných na základe tohto právneho predpisu mal podporovať rozvoj
ďalších prostriedkov na zhromažďovanie informácií o bezpečnosti.
(9)       Orgány bezpečnostného
vyšetrovania by mali získať úplný prístup k podrobným údajom
o zhromaždených udalostiach alebo o hláseniach udalostí uchovávaných
ich členskými štátmi s cieľom rozhodnúť, aké incidenty si môžu vyžiadať
bezpečnostné vyšetrovanie a poskytnúť poznatky v oblasti bezpečnosti
slúžiace záujmom bezpečnosti letectva.
(10)     Je veľmi dôležité získať
vysokokvalitné a úplné údaje, pretože analýza a trendy vychádzajúce
z nepresných údajov môžu byť spojené so zavádzajúcimi výsledkami
a môžu viesť k zameraniu úsilia do oblastí, v ktorých nie je vhodné žiadne
opatrenie. Takéto nepresné údaje môžu okrem toho viesť k strate dôvery
v informácie vydané systémami hlásenia udalostí. Aby sa zabezpečila
kvalita a úplnosť hlásení udalostí, mali by obsahovať minimálne informácie,
ktoré sa môžu líšiť v závislosti od kategórie udalosti. Okrem toho by sa
mali uplatňovať postupy kontroly kvality informácií a zabezpečiť súlad medzi
hlásením udalosti a počiatočnými údajmi zhromaždenými o udalosti.
S podporou Komisie by sa navyše mali spracovať príslušné usmernenia, najmä
aby sa zabezpečila kvalita a úplnosť údajov, ako aj konzistentné
a jednotné začleňovanie údajov do databáz. S cieľom poskytovať potrebnú
podporu, najmä zo strany Komisie, by sa mali takisto organizovať semináre.
(11)     Mala by sa spracovať jednotná
európska schéma klasifikácie rizík s cieľom poskytnúť podporu pri
identifikácii potrebných rýchlych opatrení, keď ide o jednotlivé udalosti
s vysokým rizikom súvisiace s bezpečnosťou. Malo by to umožniť aj
identifikáciu kľúčových rizikových oblastí pri skúmaní súhrnných informácií.
Túto schému by mali členské štáty podporiť pri posudzovaní udalostí
a určovaní, na ktoré oblasti by sa malo zamerať úsilie. Keď sa skúmajú
súhrnné informácie z európskeho hľadiska, malo by to umožniť takisto
identifikáciu kľúčových rizikových oblastí v Únii a podporiť prácu
vykonanú v oblasti programu bezpečnosti európskeho letectva a plánu
bezpečnosti európskeho letectva. Mala by sa poskytnúť vhodná podpora, aby sa
zabezpečila konzistentná a jednotná klasifikácia rizík vo všetkých
členských štátoch.
(12)     Hlásenia udalostí by sa mali
uchovávať v databázach, ktoré by mali byť systémom kompatibilným
s ECCAIRS (t. j. softvérom, ktorý používajú všetky členské štáty
a európsky centrálny register na ukladanie hlásení udalostí)
a s taxonómiou ADREP (t. j. taxonómiou ICAO používanou aj pre softvér
ECCAIRS), aby sa zjednodušila výmena informácií. 
(13)     Udalosti, ktorých súčasťou je
lietadlo registrované v členskom štáte alebo prevádzkované organizáciou so
sídlom v členskom štáte, by sa mali nahlásiť dokonca aj vtedy, keď sa stanú
mimo územia členských štátov.
(14)     Informácie o udalostiach by sa
mali vymieňať v rámci Únie. Značne by sa tým zvýšilo odhaľovanie skutočných
alebo potenciálnych rizík. Okrem toho by to malo členským štátom umožniť, aby
dostali všetky potrebné informácie o udalostiach, ktoré sa stali na ich
území, ale ktoré sa hlásia inému členskému štátu.
(15)     Pri výmene informácií o
udalostiach by sa mal rešpektovať cieľ prevencie leteckých nehôd
a incidentov s vylúčením následného zisťovania viny alebo zodpovednosti,
ako aj referenčného porovnávania úrovne bezpečnosti.
(16)     Najefektívnejší spôsob, ako
zabezpečiť výmenu veľkého množstva informácií medzi všetkými členskými štátmi,
Komisiou a agentúrou EASA, je európsky centrálny register.
(17)     Všetky informácie súvisiace s
bezpečnosťou vydané z hlásení udalostí zhromaždených v Únii by sa mali
včas postúpiť európskemu centrálnemu registru. Malo by to zahŕňať
zhromažďovanie incidentov, ale aj informácie odvodené z nehôd a vážnych
incidentov vyšetrovaných v súlade s nariadením (EÚ) č. 966/2010.
(18)     Informácie týkajúce sa
vnútroštátnych udalostí, ktoré sa uchovávajú vo vnútroštátnych databázach, by
mali podliehať tomuto nariadeniu.
(19)     Informácie o bezpečnosti
obsiahnuté v európskom centrálnom registri by mali byť plne prístupné
subjektom povereným reguláciou bezpečnosti v civilnom letectve, vrátane
agentúry EASA, a orgánom povereným vyšetrovaním nehôd a incidentov
v rámci Únie.
(20)     Zainteresované strany môžu
požiadať o prístup k určitým informáciám obsiahnutým v európskom
centrálnom registri.
(21)     Keďže národné kontaktné miesta
majú najlepšie vedomosti o zainteresovaných stranách so sídlom v ich vlastnom
členskom štáte, každé národné kontaktné miesto by sa malo zaoberať žiadosťami
zainteresovaných strán so sídlom na území uvedeného členského štátu, zatiaľ čo
žiadosti od zainteresovaných strán z tretích krajín alebo medzinárodných
organizácií by mala riešiť Komisia. 
(22)     Informácie obsiahnuté v
hláseniach udalostí by sa mali analyzovať a mali by sa určiť bezpečnostné
riziká. V dôsledku toho by sa mali včas stanoviť a realizovať vhodné opatrenia
na zvýšenie bezpečnosti letectva. Informácie o analýze a sledovaní udalostí by
sa mali rozširovať v organizáciách a orgánoch členských štátov, pretože
poskytovanie spätnej väzby o hlásených udalostiach je dobrým stimulom pre
jednotlivé osoby, aby udalosti hlásili.
(23)     Efektívnosť prijatých
bezpečnostných opatrení by sa mala monitorovať a v prípade potreby by
sa mali prijať ďalšie opatrenia na zabezpečenie, aby sa nedostatky
v oblasti bezpečnosti riešili správne. Informácie obsiahnuté v hláseniach
udalostí by sa mali používať aj vo forme súhrnných údajov, aby sa zistili
trendy.
(24)     Keď členské štáty stanovujú
opatrenia, ktoré sa majú zahrnúť do ich štátneho programu bezpečnosti,
a s cieľom zabezpečiť, aby opatrenia vychádzali z dôkazov, mali
by používať informácie vychádzajúce zo zhromaždených hlásení udalostí a ich
analýzy.
(25)     Keďže cieľ zvýšenia
bezpečnosti leteckej dopravy sa nedá dostatočne dosiahnuť na úrovni
jednotlivých členských štátov, lebo systémy hlásenia používané izolovane
členskými štátmi sú menej efektívne než koordinovaná sieť s výmenou
informácií, ktorá umožňuje určiť možné problémy bezpečnosti a kľúčové
rizikové oblasti na úrovni Únie, mala by sa analýza na vnútroštátnej úrovni
doplniť o analýzu a sledovanie na úrovni Európskej únie, aby sa
zabezpečila lepšia prevencia leteckých nehôd a incidentov. Túto úlohu by
na úrovni Únie mala vykonávať sieť analytikov bezpečnosti letectva. 
(26)     Z práce siete analytikov
bezpečnosti letectva pri určovaní opatrení, ktoré by sa mali vykonať na úrovni
Únie z perspektívy vychádzajúcej z dôkazov, by mal čerpať najmä program
bezpečnosti európskeho letectva a plán bezpečnosti európskeho letectva.
(27)     Verejnosti by sa mali
poskytnúť všeobecné súhrnné informácie o úrovni bezpečnosti letectva
v členských štátoch a v Únii. Tieto informácie by mali zahŕňať
najmä trendy a analýzu vyplývajúce z vykonávania tohto nariadenia členskými
štátmi, ako aj informácie o obsahu európskeho centrálneho registra
v súhrnnej forme.
(28)     Systém bezpečnosti civilného
letectva je založený na spätnej väzbe a poznatkoch získaných z udalostí a
incidentov. Hlásenie udalostí a využívanie hlásení na účely bezpečnosti sa
opiera o vzťah dôvery medzi osobou podávajúcou hlásenie o udalosti a subjektom
zodpovedným za zhromažďovanie a posudzovanie týchto hlásení. To vyžaduje prísne
uplatňovanie pravidiel týkajúcich sa dôvernosti. Účel ochrany informácií o
bezpečnosti pred nevhodným používaním a obmedzený prístup do európskeho
centrálneho registra iba pre zainteresované strany zapojené do zvyšovania
bezpečnosti civilného letectva sú tu na zaistenie nepretržitej dostupnosti
bezpečnostných informácií, aby sa mohli včas prijať vhodné preventívne
opatrenia a aby sa zvýšila bezpečnosť letectva. V tejto súvislosti by sa mali
náležite chrániť citlivé informácie o bezpečnosti a ich zhromažďovanie by
sa malo zabezpečiť so zaručením ich dôvernosti, ochrany ich zdroja
a dôvery zamestnancov pracujúcich v civilnom letectve. Mali by sa
zaviesť primerané opatrenia s cieľom umožniť dôvernosť informácií
prostredníctvom systémov hlásenia udalostí a mal by sa obmedziť prístup do
európskeho centrálneho registra. V rámci vnútroštátnych zákonov
o slobode informácií by sa mala zohľadniť potrebná dôvernosť takýchto
informácií. Zhromaždené informácie by mali byť náležite chránené pred
neoprávneným použitím alebo zverejnením. Mali by sa používať výlučne na účel
udržania alebo zvýšenia bezpečnosti letectva a nemali by sa používať na
určovanie viny alebo zodpovednosti.
(29)     Osoba, ktorá ohlásila udalosť
na základe tohto nariadenia, by sa mala náležite chrániť. V tejto súvislosti by
hlásenia udalostí mali byť anonymizované a údaje o osobe podávajúcej
hlásenie by sa v databázach nemali registrovať.
(30)     Systém civilného letectva by
mal okrem toho podporovať nerepresívne prostredie uľahčujúce spontánne hlásenie
udalostí, a tým napomáhať rozvoju zásady „kultúry spravodlivosti“. Nerepresívne
prostredie by nemalo brániť prijatiu opatrení potrebných na udržanie alebo
zvýšenie úrovne bezpečnosti letectva.
(31)     Prostredie „kultúry
spravodlivosti“ by malo jednotlivé osoby povzbudiť k hláseniu udalostí
súvisiacich s bezpečnosťou. Nemalo by ich to však oslobodiť od ich bežných
povinností. V tomto kontexte by sa zamestnanci nemali trestať na základe
informácií, ktoré poskytli v súlade s týmto nariadením, okrem prípadov
hrubej nedbalosti.
(32)     Je dôležité jasne vymedziť
hranice, ktoré chránia osobu podávajúcu hlásenie pred zaujatosťou alebo
trestným stíhaním zaistením jednotného chápania pojmu hrubej nedbalosti.
(33)     Hlásenými udalosťami by sa
mali zaoberať určené osoby, ktoré pracujú nezávisle od iných útvarov, aby
sa prispelo k uplatňovaniu „kultúry spravodlivosti“ a aby sa zvýšila
dôvera jednotlivých osôb v systém.
(34)     Zamestnanci by mali mať
možnosť hlásiť porušenie zásad vymedzujúcich ich ochranu tak, ako sa stanovuje
týmto právnym predpisom. Členské štáty by mali vymedziť dôsledky pre tých,
ktorí porušia zásady ochrany osôb podávajúcich hlásenie, a prípadne by
mali prijať sankcie.
(35)     Jednotlivé osoby sa môžu
vyhýbať podávaniu hlásení udalostí z obavy, že by vypovedali vo svoj
neprospech a že by to mohlo mať následky vo forme trestného stíhania zo
strany súdnych orgánov. V tejto súvislosti by členské štáty nemali začať súdne
konanie proti osobe podávajúcej hlásenie na základe jej hlásenia
s výnimkou prípadu hrubej nedbalosti. Okrem toho by sa spolupráca medzi
bezpečnostnými a súdnymi orgánmi mala posilniť a oficiálne upraviť
dohodami uzatvorenými vopred, ktoré by mali rešpektovať rovnováhu medzi rôznymi
existujúcimi verejnými záujmami, a najmä zahŕňať prístup k hláseniam
udalostí v národných databázach a ich využívanie.
(36)     S cieľom zaistiť primeranú
flexibilitu a aktualizovať informácie zahrnuté v prílohách k tomuto nariadeniu,
ako aj s cieľom definovať jednotnú európsku schému klasifikácie rizika,
aktualizovať opatrenia týkajúce sa integrácie do európskeho centrálneho
registra a rozšíriť alebo obmedziť rozširovanie informácií obsiahnutých v
európskom centrálnom registri by sa právomoc prijímať akty v súlade s článkom
290 Zmluvy o fungovaní Európskej únie mala delegovať na Komisiu. Je mimoriadne
dôležité, aby Komisia počas prípravných prác uskutočňovala náležité
konzultácie, a to aj na úrovni expertov v danej problematike. Komisia by mala
pri príprave a vypracúvaní delegovaných aktov zabezpečiť paralelné, včasné a
primerané odovzdanie príslušných dokumentov Európskemu parlamentu a Rade.
(37)     V záujme zaistenia jednotných
podmienok na vykonávanie tohto nariadenia by sa mali Komisii udeliť vykonávacie
právomoci týkajúce sa vykonávania jednotnej európskej schémy klasifikácie rizík
a riadenia európskeho centrálneho registra. Tieto právomoci by sa mali
vykonávať v súlade s nariadením Európskeho parlamentu a Rady (EÚ)
č. 182/2011 zo 16. februára 2011, ktorým sa ustanovujú pravidlá
a všeobecné zásady mechanizmu, na základe ktorého členské štáty kontrolujú
vykonávanie vykonávacích právomocí Komisie[13].
(38)     Pri uplatňovaní tohto
nariadenia by sa mali v plnej miere dodržiavať pravidlá týkajúce sa spracovania
údajov a ochrany jednotlivých osôb vymedzené v smernici Európskeho parlamentu a
Rady 95/46/EHS z 24. októbra 1995 o ochrane fyzických osôb pri spracovaní
osobných údajov a voľnom pohybe týchto údajov[14] a
nariadení Európskeho parlamentu a Rady (ES) č. 45/2001 z 18. decembra 2000 o
ochrane jednotlivcov so zreteľom na spracovanie osobných údajov inštitúciami a
orgánmi Spoločenstva a o voľnom pohybe takýchto údajov[15]. Pri
uplatňovaní tohto nariadenia by sa mali v plnej miere dodržiavať pravidlá
týkajúce sa prístupu k údajom vymedzené v nariadení Európskeho parlamentu a
Rady (ES) č. 1049/2001 z 30. mája 2001 o prístupe verejnosti k dokumentom
Európskeho parlamentu, Rady a Komisie[16] s
výnimkou prípadov, ktoré sa týkajú rozširovania údajov a informácií zahrnutých
v európskom centrálnom registri, ktoré sú chránené podľa prísnejších pravidiel
stanovených v tomto nariadení. 
(39)     Sankcie by mali umožniť
sankcionovanie najmä každej osoby alebo subjektu, ktoré v rozpore
s týmto nariadením zneužijú informácie chránené týmto nariadením; sú
zaujaté proti osobe podávajúcej hlásenie udalosti, okrem prípadu hrubej
nedbalosti; nevytvárajú prostredie vhodné na zhromažďovanie údajov
o udalostiach; neanalyzujú zhromaždené informácie a nekonajú
s cieľom riešiť bezpečnosť alebo zistené potenciálne nedostatky
v oblasti bezpečnosti; nedelia sa o informácie zhromaždené na základe
tohto nariadenia.
(40)     Keďže cieľ tohto nariadenia, a
to stanovenie spoločných pravidiel v oblasti hlásenia udalostí v civilnom
letectve, nie je možné uspokojivo dosiahnuť na úrovni členských štátov, ale z
dôvodu jeho celoeurópskeho rozsahu a pôsobnosti ho možno lepšie dosiahnuť na
úrovni Únie, môže Únia prijať opatrenia v súlade so zásadou subsidiarity
podľa článku 5 Zmluvy o Európskej únii. V súlade so zásadou proporcionality
podľa uvedeného článku toto nariadenie neprekračuje rámec nevyhnutný na
dosiahnutie tohto cieľa.
(41)     Nariadenie (EÚ) č. 996/2010 by
sa malo zmeniť a doplniť.
(42)     Smernica Európskeho parlamentu
a Rady 2003/42/ES z 13. júna 2003 o hlásení udalostí v civilnom letectve[17], nariadenie Komisie (ES) č. 1321/2007
z 12. novembra 2007, ktorým sa stanovujú vykonávacie pravidlá
šírenia informácií zainteresovaným stranám o udalostiach v civilnom letectve[18], nariadenie Komisie (ES) č. 1330/2007 z 24. septembra 2007, ktorým sa
stanovujú vykonávacie pravidlá šírenia informácií zainteresovaným stranám o
udalostiach v civilnom letectve[19] by sa
mali zrušiť,
PRIJALI TOTO NARIADENIE:
Článok 1
Predmet
1.           Cieľom tohto nariadenia je
zvýšiť bezpečnosť letectva tak, že príslušné informácie o bezpečnosti
civilného letectva sa hlásia, zhromažďujú, uchovávajú, chránia, vymieňajú, rozširujú
a analyzujú a na základe zhromaždených informácií sa prípadne prijímajú
príslušné bezpečnostné opatrenia. Stanovujú sa v ňom takisto pravidlá
týkajúce sa začlenenia zhromaždených informácií do európskeho centrálneho
registra a ich šírenia zainteresovaným stranám s cieľom poskytnúť im
informácie, ktoré potrebujú na zvýšenie bezpečnosti civilného letectva.
2.           Jediným cieľom hlásenia
udalostí je prevencia nehôd a incidentov, a nie určovanie viny alebo
zodpovednosti.
Článok 2 
Vymedzenie
pojmov
Na účely tohto nariadenia sa uplatňujú tieto
vymedzenia pojmov:
(1)              
„anonymizácia“ znamená odstránenie
z predkladaných hlásení udalostí všetkých osobných údajov, ktoré súvisia s
a technických údajov ktoré by na základe informácií mohli viesť k určeniu
totožnosti osoby podávajúcej hlásenie alebo tretích strán;
(2)              
„program bezpečnosti európskeho letectva“ znamená
integrovaný súbor nariadení na úrovni Únie spolu s činnosťami
a postupmi používanými na spoločné riadenie bezpečnosti na európskej
úrovni;
(3)              
„plán bezpečnosti európskeho letectva“ znamená plán
posudzovania otázok bezpečnosti a súvisiacich opatrení na európskej
úrovni;
(4)              
„hrubá nedbalosť“ znamená zrejmé a úmyselné
porušenie povinnosti konať s náležitou starostlivosťou, ktorým sa priamo
spôsobí predvídateľná škoda osobe alebo škoda na majetku, alebo ktorým sa
výrazne zníži úroveň bezpečnosti letectva;
(5)              
„incident“ znamená inú udalosť než nehoda, ktorá je
spojená s prevádzkou lietadla, a ktorá ovplyvňuje, alebo by mohla ovplyvniť
bezpečnosť prevádzky; 
(6)              
„zainteresovaná strana“ znamená akúkoľvek fyzickú
osobu, akúkoľvek právnickú osobu alebo akýkoľvek oficiálny orgán nezávisle od
toho, či má právnu subjektivitu alebo nie, ktorá sa zúčastňuje na zvyšovaní
bezpečnosti civilného letectva tým, že má prístup k informáciám o udalostiach
vymieňaných medzi členskými štátmi, a je zaradená do jednej
z kategórií zainteresovaných strán stanovených týmto nariadením;
(7)              
„kultúra spravodlivosti“ znamená kultúru,
v ktorej prevádzkovatelia alebo iné osoby v prvej línii nie sú
potrestaní za svoje konanie, zanedbanie alebo rozhodnutia, ktoré zodpovedajú
ich skúsenostiam a odbornému vzdelaniu, pričom sa však netoleruje hrubá
nedbalosť, úmyselné násilie a deštruktívne činy; 
(8)              
„udalosť“ znamená každú udalosť, ktorá je, alebo by
mohla byť významná v súvislosti s bezpečnosťou letectva,
a zahŕňa najmä nehodu a vážny incident podľa ustanovení článku 2 ods.
1 a 16 nariadenia (EÚ) č. 996/2010, a incident;
(9)              
„organizácia“ znamená akúkoľvek organizáciu, ktorá
poskytuje letecké produkty a/alebo služby a zahŕňa najmä prevádzkovateľov
lietadiel, organizácie s povolením na údržbu, organizácie zodpovedné
za typovú konštrukciu a/alebo výrobu lietadiel, poskytovateľov letových
navigačných služieb a certifikované letiská;
(10)          
„kontaktné miesto“ znamená príslušný orgán určený
každým členským štátom v súlade s článkom 6 ods. 2, keď podáva
žiadosť o informácie zainteresovaná strana so sídlom v členskom
štáte, a Komisiu, keď podáva žiadosť o informácie zainteresovaná
strana, ktorá nemá sídlo v Európskej únii;
(11)          
„orgán bezpečnostného vyšetrovania“ znamená stály
vnútroštátny orgán bezpečnostného vyšetrovania civilného letectva, ktorý vedie
bezpečnostné vyšetrovanie, alebo má nad ním dohľad podľa ustanovení článku 4
nariadenia (EÚ) č. 996/2010;
(12)          
„systém riadenia bezpečnosti (SMS)“ znamená systematický
prístup k riadeniu bezpečnosti vrátane potrebných organizačných štruktúr,
zodpovednosti, politík a postupov;
(13)          
„štátny program bezpečnosti (SSP)“ znamená
integrovaný súbor právnych predpisov a činností vyvíjaných členskými
štátmi zameraný na riadenie bezpečnosti civilného letectva.
Článok 3
Rozsah
pôsobnosti
Toto nariadenie sa vzťahuje na udalosti, ktoré
ohrozujú lietadlo, jeho cestujúcich alebo akúkoľvek inú osobu, alebo ktoré by
ich ohrozili, ak by sa neprijali nápravné opatrenia. Zoznam incidentov, ktoré
je potrebné hlásiť, je podrobne uvedený v prílohe I.
Článok 4
Povinné
hlásenie
1.           Každá organizácia so sídlom v
členskom štáte vytvorí systém povinného hlásenia s cieľom uľahčiť
zhromažďovanie údajov o udalostiach.
2.           Každý členský štát zavedie
systém povinného hlásenia s cieľom uľahčiť zhromažďovanie údajov
o udalostiach vrátane zberu údajov o udalostiach zhromaždených
organizáciami na základe odseku 1.
3.           Každá nižšie uvedená osoba
podáva hlásenie udalostí prostredníctvom systému zavedeného organizáciou jej
zamestnávateľa v súlade s odsekom 1 alebo prostredníctvom systému
zavedeného členskými štátmi v súlade s odsekom 2:
(a)                   
veliaci pilot lietadla registrovaný v členskom
štáte alebo lietadlo registrované mimo Únie ale používané prevádzkovateľom, pre
ktorého členský štát zabezpečuje dohľad nad letovou prevádzkou alebo
prevádzkovateľ so sídlom v Európskej únii;
(b)                   
osoba, ktorá vykonáva činnosti spojené s
navrhovaním, výrobou, údržbou alebo úpravou turbínového motorového lietadla
alebo lietadla verejnej dopravy alebo jeho vybavenia alebo časti, pod dohľadom
členského štátu alebo pod dohľadom Európskej agentúry pre bezpečnosť letectva
(EASA);
(c)                   
osoba, ktorá podpisuje osvedčenie o kontrole údržby
(certificate of maintenance review) alebo potvrdenie o uvoľnení do prevádzky
pre turbínové motorové lietadlo alebo lietadlo verejnej dopravy alebo jeho
vybavenie alebo súčasti, pod dohľadom členského štátu alebo pod dohľadom EASA;
(d)                   
osoba, ktorá vykonáva funkciu, pre ktorú je
potrebné mať od členského štátu oprávnenie ako letecký dispečer alebo ako
pracovník letovej informačnej služby;
(e)                   
manažér letiska, na ktoré sa vzťahuje nariadenie
Európskeho parlamentu a Rady[20];
(f)                     
osoba, ktorá vykonáva funkciu spojenú s
inštalovaním, úpravou, údržbou, opravou, prehliadkou, letovou kontrolou alebo
kontrolou leteckých navigačných zariadení, za ktoré nesie zodpovednosť
členský štát;
(g)                   
osoba, ktorá vykonáva funkciu spojenú s pozemnou
obsluhou lietadiel, vrátane tankovania, servisných prác, zostavenia nákladných
listov, nakladania, odmrazovania a odťahovania na letisku, ktoré spadá pod
nariadenie (ES) č. 1008/2008.
4.           Každá osoba uvedená v odseku
3 podá hlásenie udalosti v stanovenej lehote a v súlade s požiadavkami
špecifikovanými v prílohe II bode 1. 
5.           Každá organizácia
certifikovaná alebo schválená členským štátom hlási príslušnému orgánu svojho
členského štátu uvedenému v článku 6 ods. 2 údaje o udalostiach
zhromaždené v súlade s odsekom 1.
6.           Každá organizácia
certifikovaná alebo schválená agentúrou EASA hlási agentúre EASA údaje
o udalostiach zhromaždené v súlade s odsekom 1.
Článok 5
Dobrovoľné
hlásenie
1.           Každá organizácia so sídlom v
členskom štáte zavedie systém dobrovoľného hlásenia s cieľom uľahčiť
zhromažďovanie údajov o udalostiach, ktoré nemusí systém povinného
hlásenia zachytiť, ale ktoré osoba podávajúca hlásenie považuje za skutočné
alebo potenciálne riziko.
2.           Každý členský štát zavedie
systém dobrovoľného hlásenia s cieľom uľahčiť zhromažďovanie údajov
o udalostiach, ktoré nemusí systém povinného hlásenia zachytiť, ale ktoré
osoba podávajúca hlásenie považuje za skutočné alebo potenciálne riziko,
vrátane zhromažďovania údajov o udalostiach zhromaždených organizáciou v
súlade s odsekom 1. 
3.           Systémy dobrovoľného hlásenia
umožňujú zhromažďovanie údajov o udalostiach, ktoré sa nemusia povinne hlásiť v
súlade s prílohou I, a hlásenia udalostí podané osobami, ktoré nie sú uvedené v
článku 4 ods. 3.
4.           Každá organizácia
certifikovaná alebo schválená členským štátom hlási príslušnému orgánu svojho
členského štátu uvedenému v článku 6 ods. 2 údaje o udalostiach
zhromaždené v súlade s odsekom 1.
5.           Každá organizácia
certifikovaná alebo schválená agentúrou EASA hlási agentúre EASA údaje
o udalostiach zhromaždené v súlade s odsekom 1.
6.           Členské štáty a organizácie
môžu zaviesť ďalšie systémy zhromažďovania a spracovávania informácií
o bezpečnosti s cieľom zhromažďovať údaje o udalostiach, ktoré
nemusia zachytiť systémy hlásenia uvedené v článku 4
a v odsekoch 1 a 2 tohto článku. Tieto systémy môžu zahŕňať
hlásenie iným subjektom, než sú subjekty uvedené v článku 6 ods. 2,
a aktívnu účasť odvetvia.
Článok 6
Zhromažďovanie
a uchovávanie informácií
1.           Každá organizácia so sídlom v
členskom štáte určí jednu alebo niekoľko osôb poverených zhromažďovaním,
hodnotením, spracovávaním, analýzou a uchovávaním údajov
o udalostiach hlásených podľa článkov 4 a 5. Tieto určené osoby
pracujú oddelene a nezávisle od ostatných útvarov organizácie.
2.           Každý členský štát určí jeden
alebo niekoľko príslušných orgánov, ktoré zavedú mechanizmus zhromažďovania,
vyhodnocovania, spracovávania, analyzovania a uchovávania údajov
o udalostiach nahlásených v súlade s článkami 4 a 5. Pri spracovávaní
nahlásených informácií pracujú určené príslušné orgány oddelene
a nezávisle od iných útvarov.
Uvedenú zodpovednosť možno spolu alebo oddelene
zveriť týmto orgánom:
(a)         
vnútroštátnemu úradu civilného letectva a/alebo
(b)         
orgánu bezpečnostného vyšetrovania a/alebo
(c)         
akémukoľvek inému nezávislému orgánu alebo subjektu
poverenému touto funkciou. 
Ak členský štát určí viac ako jeden orgán alebo
subjekt, určí jeden z nich ako kontaktné miesto na prenos informácií uvedených
v článku 8 ods. 2.
3.           Organizácie uchovávajú
v databáze hlásenia udalostí vyplývajúce z údajov o udalostiach
zhromažďovaných v súlade s článkami 4 a 5.
4.           Príslušné orgány uvedené
v odseku 2 uchovávajú vo vnútroštátnej databáze hlásenia udalostí
vyplývajúce z údajov o udalostiach zhromažďovaných v súlade s článkami
4 a 5. 
5.           V uvedenej vnútroštátnej
databáze sa takisto archivujú nehody a vážne incidenty.
6.           Orgány členských štátov
zodpovedné za vykonávanie štátneho programu bezpečnosti majú plný prístup
k vnútroštátnej databáze uvedenej v odseku 4, aby sa podporila ich
zodpovednosť za bezpečnosť.
7.           Orgány bezpečnostného
vyšetrovania majú plný prístup k vnútroštátnej databáze uvedenej
v odseku 4 s cieľom plniť povinnosti stanovené v článku 5 ods. 4
nariadenia (EÚ) č. 996/2010. 
Článok 7
Kvalita
a úplnosť hlásení udalostí
1.           Hlásenia udalostí uvedené
v článku 6 musia obsahovať najmenej informácie uvedené v prílohe II.
bode 2.
2.           Každé hlásenie udalosti
uvedené v článku 6 odseku 4 musí obsahovať klasifikáciu bezpečnostných rizík
zhromaždených udalostí. Klasifikácia sa stanovuje v súlade s jednotnou
európskou schémou klasifikácie rizík uvedenou v odseku 5.
3.           Organizácie a členské štáty
zavedú postupy kontroly kvality údajov, najmä s cieľom zabezpečiť súlad
medzi rôznymi údajmi obsiahnutými v hlásení udalosti a počiatočnými
údajmi o udalosti nahlásenými osobou podávajúcou hlásenie.
4.           V databázach uvedených v
článku 6 ods. 3 a 4 sa musia používať štandardizované formáty, aby sa uľahčila
výmena informácií a musia byť kompatibilné so systémom ACCAIRS
a ADREP. 
5.           Komisia spracuje jednotnú
európsku schému klasifikácie rizík, aby sa udalosti klasifikovali
z hľadiska bezpečnostných rizík. Komisia pritom zohľadní potrebu
kompatibility s existujúcimi schémami klasifikácie rizík. 
6.           Komisia je oprávnená prijať v
prípade potreby v súlade s článkom 18 delegované akty na vymedzenie jednotnej
európskej schémy klasifikácie rizík.
7.           Prostredníctvom vykonávacích
aktov Komisia prijme úpravy týkajúce sa zavedenia jednotnej európskej schémy
klasifikácie rizík. Tieto vykonávacie akty sa musia prijať v súlade s postupom
preskúmania uvedeným v článku 19 ods. 2.
8.           Komisia podporí príslušné
orgány členských štátov v ich úlohe integrácie údajov, a to okrem iného
najmä integrácie minimálnych informácií uvedených v odseku 1, klasifikácie
rizika udalostí uvedených v odseku 2 a zavedenia postupov kontroly
kvality údajov uvedených v odseku 3. Táto podpora od Komisie poskytovaná
najmä vo forme usmerňujúcich materiálov a seminárov prispieva k harmonizácii
procesu zadávania údajov v členských štátoch.
Článok 8
Európsky
centrálny register
1.           Európsky centrály register na
uchovávanie všetkých hlásení udalostí zhromaždených v Únii riadi Komisia. 
2.           Každý členský štát dohodne s
Komisiou technické protokoly na aktualizáciu európskeho centrálneho registra
prenosom všetkých informácií súvisiacich s bezpečnosťou obsiahnutých vo
vnútroštátnych databázach uvedených v článku 6 ods. 4.
3.           EASA dohodne s Komisiou
technické protokoly, aby sa do európskeho centrálneho registra previedli všetky
hlásenia udalostí zhromaždené podľa nariadenia Európskeho parlamentu
a Rady (ES) č. 216/2008[21] a jeho vykonávacích pravidiel, ako aj informácie zhromaždené na
základe článku 4 ods. 6 a článku 5 ods. 5.
4.           Prostredníctvom vykonávacích
aktov Komisia prijme úpravy týkajúce sa zavedenia jednotnej európskej schémy
klasifikácie rizík uvedené v odseku 1. Tieto vykonávacie akty sa musia
prijať v súlade s postupom preskúmania uvedeným v článku 19 ods. 2.
5.           Komisia sa poveruje, aby
podľa potreby v súlade s článkom 18 prijala delegované akty na aktualizáciu
opatrení týkajúcich sa integrácie do európskeho centrálneho registra uvedené v
odsekoch 2 a 3. 
Článok 9
Výmena
informácií
1.           Členské štáty a EASA sa
zúčastňujú na výmene informácií sprístupnením všetkých informácií súvisiacich
s bezpečnosťou a obsiahnutých v ich databázach hlásení pre príslušné
orgány iných členských štátov, EASA a Komisiu prostredníctvom európskeho
centrálneho registra. Hlásenia udalostí sa postupujú do európskeho centrálneho
registra do 30 dní od začatia zhromažďovania údajov o udalosti. Hlásenia
udalostí sa aktualizujú o ďalšie informácie súvisiace s bezpečnosťou
vždy, keď je to potrebné.
2.           Informácie týkajúce sa nehôd
a vážnych incidentov sa takisto odovzdávajú do európskeho centrálneho
registra. Základné vecné informácie o nehodách a vážnych incidentoch sa
prevedú do centrálneho registra počas prebiehajúceho vyšetrovania. Po ukončení
vyšetrovania sa doplnia všetky informácie vrátane zhrnutia záverečnej správy z
vyšetrovania v anglickom jazyku, ak je k dispozícii.
3.           Ak členský štát alebo EASA
pri zhromažďovaní údajov o udalostiach alebo uchovávaní hlásení udalostí
identifikuje bezpečnostné materiály, ktoré sa považujú za predmet záujmu iných
členských štátov alebo agentúry EASA a prípadne si vyžadujú prijatie
bezpečnostných opatrení, zašle čo najskôr všetky informácie súvisiace
s bezpečnosťou príslušným orgánom členských štátov alebo agentúre EASA.
Článok 10
Šírenie
informácií
1.           Každý subjekt poverený
bezpečnostným dozorom v civilnom letectve alebo vyšetrovaním nehôd
a incidentov civilného letectva v rámci Európskej únie má online
prístup k informáciám o udalostiach obsiahnutým v európskom
centrálnom registri.
2.           Zainteresované strany
vymenované v prílohe III môžu požiadať o prístup k určitým informáciám
obsiahnutým v európskom centrálnom registri. Zainteresované strany so
sídlom v Únii zašlú žiadosti o informácie kontaktnému miestu členského štátu, v
ktorom majú sídlo. Zainteresované strany, ktoré nemajú sídlo v Únii, sa
obracajú so žiadosťami na Komisiu.
3.           Z dôvodov bezpečnosti sa
priamy prístup do európskeho centrálneho registra zainteresovaným stranám
neposkytuje.
Článok 11
Spracovanie
žiadostí a rozhodnutí
1.           Žiadosti sa predkladajú na
formulároch schválených kontaktným miestom. Tieto formuláre musia obsahovať
prinajmenšom položky uvedené v prílohe IV.
2.           Kontaktné miesto, ktoré
dostane žiadosť, overí, či ju podáva zainteresovaná strana, a či je
kontaktné miesto oprávnené zaoberať sa takouto žiadosťou.
3.           Kontaktné miesto, ktoré
prijme žiadosť, vyhodnotí na základe konkrétneho prípadu, či je odôvodnená a
uskutočniteľná. Kontaktné miesta môžu poskytovať informácie zainteresovaným stranám
v písomnej forme alebo s využitím zabezpečených elektronických
prostriedkov komunikácie.
4.           Ak je žiadosť prijatá,
kontaktné miesto určí množstvo a úroveň informácií, ktoré sa majú poskytnúť.
Obmedzí sa to na informácie potrebné výlučne na účel žiadosti bez toho, aby
boli dotknuté články 15 a 16. Informácie, ktoré sa netýkajú ich zariadení,
operácií alebo oblastí činnosti zainteresovanej strany, sa predkladajú iba v
súhrnnej alebo anonymizovanej podobe. Ak zainteresovaná strana predloží
podrobné odôvodnenie, môžu sa jej poskytnúť aj informácie, ktoré nemajú súhrnnú
podobu.
5.           Zainteresovaným stranám
uvedeným v prílohe III písm. b) možno poskytnúť len informácie, ktoré sa týkajú
ich zariadení, prevádzky alebo oblasti činnosti.
6.           Kontaktné miesto, ktoré dostane
žiadosť od zainteresovanej strany uvedenej v prílohe III písm. a),
môže prijať rozhodnutie všeobecného charakteru o tom, že jej bude dodávať
informácie pravidelne. Požadované informácie sa musia týkať jej vlastného
zariadenia, prevádzky a oblasti činnosti. Rozhodnutím všeobecného
charakteru sa nemôže poskytnúť prístup k celému obsahu databázy a vzťahuje
sa len na prístup k anonymizovaným informáciám.
7.           Zainteresovaná strana použije
prijaté informácie len na účel uvedený vo formulári žiadosti, ktorý by mal byť
zlučiteľný s cieľom tohto nariadenia uvedeným v článku 1.
Zainteresovaná strana nezverejní prijaté informácie bez písomného súhlasu ich
poskytovateľa a prijme potrebné opatrenia na zabezpečenie príslušnej
dôvernosti prijatých informácií. 
8.           Rozhodnutie šíriť informácie
podľa tohto článku sa obmedzí na to, čo je potrebné výlučne na účel ich
používateľa.
9.           Komisia je oprávnená, aby v
prípade potreby v súlade s článkom 18 prijala delegované akty na aktualizáciu
pravidiel šírenia informácií zahrnutých v európskom centrálnom registri s
cieľom rozšíriť alebo obmedziť šírenie informácií.
Článok 12
Záznam
žiadostí a výmena informácií
1.           Každé kontaktné miesto musí
zaregistrovať každú žiadosť, ktorú dostane, a opatrenia, ktoré prijme na
základe žiadosti. Keď sa žiadosť a/alebo opatrenie prijme, informácie o tom sa
odovzdajú Komisii.
2.           Komisia sprístupní všetkým
kontaktným miestam aktualizovaný zoznam doručených žiadostí a opatrení, ktoré
prijali rôzne kontaktné miesta a samotná Komisia.
Článok 13
Analýza
a sledovanie udalostí na vnútroštátnej úrovni
1.           Každá organizácia so sídlom v
členskom štáte vypracuje postup pre analýzu údajov o udalostiach zhromaždených v súlade s článkami 4 a 5, aby sa
rozpoznali bezpečnostné riziká spojené so zistenými udalosťami. Na základe
tejto analýzy stanovuje všetky vhodné nápravné alebo preventívne opatrenia
potrebné na zvýšenie bezpečnosti.
2.           Každá organizácia so sídlom v
členskom štáte po stanovení opatrení potrebných na riešenie skutočných
alebo potenciálnych nedostatkov v oblasti bezpečnosti vykoná tieto
opatrenia včas a zavedie postup na monitorovanie vykonávania
a efektívnosti reakcií. 
3.           Každá organizácia
certifikovaná alebo schválená členským štátom v prípade potreby podá do 30 dní
príslušnému orgánu členského štátu uvedenému v článku 6 ods. 2 správu
o výsledkoch analýzy vykonanej v súlade s odsekom 1 a opatreniach
požadovaných v súlade s odsekom 2.
4.           Každý členský štát vypracuje
postup na analýzu údajov o udalostiach zhromaždených v súlade s článkami 4 a 5,
aby sa rozpoznali bezpečnostné riziká spojené so zistenými udalosťami. Na
základe tejto analýzy stanovuje všetky vhodné nápravné alebo preventívne
opatrenia potrebné na zvýšenie bezpečnosti.
5.           Po stanovení opatrení
potrebných na riešenie skutočných alebo potenciálnych nedostatkov
v oblasti bezpečnosti každý členský štát vykoná tieto opatrenia včas
a zavedie postup na monitorovanie vykonávania a efektívnosti reakcií.
6.           Každý členský štát monitoruje
aj vykonávanie a efektívnosť reakcií organizácií na základe odseku 2.
Keď členský štát usúdi, že reakcie neboli vhodné na riešenie skutočných alebo
potenciálnych nedostatkov v oblasti bezpečnosti, zaistí, aby príslušná
organizácia prijala a vykonala ďalšie vhodné opatrenia.
7.           Informácie týkajúce sa
analýzy a sledovania jednotlivých udalostí opísané v tomto článku sa ukladajú
do európskeho centrálneho registra včas, najneskôr dva mesiace po ich
uložení do vnútroštátnej databázy.
8.           Informácie získané z analýzy
hlásení udalostí využijú členské štáty s cieľom stanoviť nápravné
opatrenia, ktoré sa majú prijať v rámci štátneho programu bezpečnosti. 
9.           Členské štáty uverejňujú
najmenej každý rok bezpečnostné preskúmanie obsahujúce informácie o druhu
udalostí zhromaždených ich vnútroštátnymi systémami povinného
a dobrovoľného hlásenia, aby informovali verejnosť o úrovni
bezpečnosti v civilnom letectve a opatreniach, ktoré prijali
s cieľom riešiť v tejto súvislosti akýkoľvek bezpečnostný problém.
10.         Členské štáty môžu uverejniť
aj anonymizované hlásenia udalostí.
Článok 14
Analýza
a sledovanie udalostí na úrovni Európskej únie
1.           Komisia, agentúra EASA a
príslušné orgány členských štátov sa na základe spolupráce pravidelne
zúčastňujú na výmene a analýze informácií obsiahnutých v európskom
centrálnom registri.
2.           Spolupracuje aj sieť
analytikov bezpečnosti letectva. 
3.           Agentúra EASA podporuje
činnosti siete analytikov bezpečnosti letectva okrem iného vrátane pomoci
pri príprave a organizácii jej zasadnutí.
4.           Sieť analytikov bezpečnosti
letectva prispieva k zvýšeniu bezpečnosti letectva v Európskej únii najmä
vykonávaním činnosti analýzy bezpečnosti s cieľom podporiť program
bezpečnosti európskeho letectva a plán bezpečnosti európskeho letectva.
5.           Agentúra EASA uvedie
informácie o výsledku analýzy informácií uvedenej v odseku 1 vo výročnom
bezpečnostnom preskúmaní uvedenom v článku 15 ods. 4 nariadenia (ES) č.
216/2008.
Článok 15
Ochrana
a náležité používanie informácií
1.           Členské štáty
a organizácie prijmú potrebné opatrenia na zabezpečenie príslušnej
dôvernosti údajov o udalostiach, ktoré dostali podľa článkov 4, 5
a 10.
2.           Údaje o udalostiach sa
použijú iba na účel, na ktorý boli zhromaždené. Členské štáty a organizácie
nesprístupnia a nepoužijú informácie na iný účel, ako je udržiavanie alebo
zvyšovanie bezpečnosti letectva. Nepoužijú sa na určovanie viny alebo
zodpovednosti.
3.           Komisia, agentúra EASA
a príslušné orgány členských štátov pri plnení povinností uvedených
v článku 14 zabezpečia dôvernosť informácií obsiahnutých v európskom
centrálnom registri a obmedzia ich používanie na to, čo je absolútne
nevyhnutné na plnenie ich povinností týkajúcich sa bezpečnosti.
V tomto ohľade sa uvedené informácie použijú len na analýzu bezpečnostných
trendov, ktoré môžu predstavovať základ anonymných bezpečnostných odporúčaní alebo
smerníc týkajúcich sa letovej spôsobilosti bez toho, aby sa určovala vina alebo
zodpovednosť.
4.           Členské štáty zabezpečia, aby
ich príslušné orgány uvedené v článku 6 ods. 2 a ich príslušné orgány pre
výkon spravodlivosti vzájomne spolupracovali na základe dohôd uzatvorených
vopred. Týmito dohodami uzatvorenými vopred sa musia snažiť zabezpečiť správnu
rovnováhu medzi potrebou náležitého výkonu spravodlivosti na jednej strane
a nevyhnutnou trvalou dostupnosťou informácií o bezpečnosti
na druhej strane. 
Článok 16
Ochrana
informačného zdroja 
1.           Každá organizácia so sídlom v
členskom štáte musí zabezpečiť, aby všetky osobné údaje, ako sú mená alebo
adresy jednotlivých osôb, boli prístupné iba osobám uvedeným v článku 6 ods. 1.
Anonymizované informácie sa podľa potreby rozširujú v rámci organizácie.
Každá organizácia so sídlom v členskom štáte spracúva osobné údaje iba do takej
miery, ako je potrebné na účely tohto nariadenia, a bez toho, aby tým boli
dotknuté vnútroštátne právne predpisy, ktorými sa vykonáva smernica 95/46/EC.
2.           Každý členský štát zaistí,
aby žiadne osobné údaje, ako sú mená alebo adresy jednotlivých osôb neboli
nikdy zaznamenané do vnútroštátnej databázy uvedenej v článku 6 ods. 4.
Anonymizované informácie sa sprístupnia všetkým príslušným stranám najmä preto,
aby mohli plniť svoje povinnosti, pokiaľ ide o zvyšovanie bezpečnosti letectva.
Každý členský štát spracúva osobné údaje iba v rozsahu nevyhnutnom na
účely tohto nariadenia a bez toho, aby tým boli dotknuté vnútroštátne právne
predpisy, ktorými sa vykonáva smernica 95/46/ES.
3.           Členské štáty sa zdržia
súdneho konania v súvislosti s vopred neplánovaným alebo neúmyselným porušením
zákona, na ktoré boli upozornené len pri uplatňovaní článkov 4 a 5. Toto
pravidlo sa neuplatňuje v prípadoch hrubej nedbalosti.
4.           Zamestnancov, ktorí nahlásia
incidenty v súlade s článkami 4 a 5, nesmie ich zamestnávateľ na základe
informácií, ktoré nahlásili, nijako postihnúť s výnimkou prípadov hrubej
nedbalosti.
5.           Každá organizácia so sídlom v
členskom štáte prijme interné predpisy popisujúce, akým spôsobom sú v rámci ich
organizácie zaručené a ako sa vykonávajú zásady kultúry spravodlivosti, najmä
zásada uvedená v odseku 4.
6.           Každý členský štát určí
subjekt zodpovedný za vykonávanie tohto článku. Zamestnanci môžu tomuto
subjektu oznamovať porušenia pravidiel stanovených týmto článkom. Určený
subjekt podľa potreby navrhne svojmu členskému štátu, aby prijal voči
zamestnávateľovi sankcie uvedené v článku 21.
Článok 17
Aktualizácia
príloh
Komisia je oprávnená prijímať v súlade s
článkom 18 delegované akty týkajúce sa príloh k tomuto nariadeniu s cieľom
prispôsobiť prílohy technickému pokroku, zladiť prílohy s medzinárodne
dohodnutou taxonómiou ADREP, inými právnymi predpismi prijatými Úniou a
medzinárodnými dohodami, aktualizovať zoznam zainteresovaných strán a formulár
žiadosti o informácie z európskeho centrálneho registra a zaistiť, aby rozsah
incidentov, ktoré sa majú hlásiť v rámci povinného systému, zostal primeraný.

Článok 18
Vykonávanie
delegovania právomocí
1.           Právomoc prijímať delegované
akty sa Komisii udeľuje za podmienok stanovených v tomto článku. 
2.           Právomoc prijímať delegované
akty uvedené v článku 7 ods. 6, článku 8 ods. 5, článku 11 ods. 9 a článku 17
sa Komisii udeľuje na neurčitý čas.
3.           Delegovanie právomoci uvedené
v článku 7 ods. 6, článku 8 ods. 5, článku 11 ods. 9 a článku 17 môže Európsky
parlament alebo Rada kedykoľvek odvolať. Rozhodnutím o odvolaní sa ukončuje
delegovanie právomoci v ňom uvedenej. Nadobúda účinnosť dňom nasledujúcim
po uverejnení rozhodnutia v Úradnom vestníku Európskej únie alebo k
neskoršiemu dátumu, ktorý sa v ňom uvádza. Nie je ním dotknutá platnosť
delegovaných aktov, ktoré už nadobudli účinnosť. 
4.           Komisia oznamuje delegovaný
akt Európskemu parlamentu a Rade súčasne, a to hneď po jeho prijatí. 
5.           Delegovaný akt prijatý podľa
článku 7 ods. 6, článku 8 ods. 5, článku 11 ods. 9 a článku 17 nadobudne
účinnosť, len ak Európsky parlament alebo Rada voči nemu nevzniesli námietku v
lehote dvoch mesiacov odo dňa oznámenia uvedeného aktu Európskemu parlamentu
a Rade, alebo ak pred uplynutím uvedenej lehoty Európsky parlament a Rada
informovali Komisiu o svojom rozhodnutí nevzniesť námietku. Táto
lehota sa na podnet Európskeho parlamentu alebo Rady predĺži o 2 mesiace.
Článok 19
Postup
výboru 
1.           Komisii pomáha výbor zriadený
podľa článku 65 nariadenia (ES) č. 216/2008. Uvedený výbor je výborom v zmysle
nariadenia (EÚ) č. 182/2011.
2.           Pri odkaze na tento odsek sa
uplatňuje článok 5 nariadenia (EÚ) č. 182/2011.
Článok 20
Prístup
k dokumentom a ochrana osobných údajov
1.           S výnimkou článkov 10 a 11, v
ktorých sa stanovujú prísnejšie pravidlá týkajúce sa prístupu k údajom a
informáciám obsiahnutým v európskom centrálnom registri, sa toto nariadenia
uplatňuje bez toho, aby tým bolo dotknuté nariadenie (ES) č. 1049/2001. 
2.           Toto nariadenie sa uplatňuje
bez toho, aby tým boli dotknuté vnútroštátne právne predpisy, ktorými sa
vykonáva smernica 95/46/ES, a je v súlade s nariadením (ES) č. 45/2001.
Článok 21
Sankcie
Členské štáty stanovia pravidlá týkajúce sa
sankcií, ktoré sa uplatnia v prípade porušenia tohto nariadenia. Stanovené sankcie
musia byť účinné, primerané a odrádzajúce. Členské štáty na základe tohto
článku informujú Komisiu o prijatí sankcií.
Článok 22
Zmena a
doplnenie nariadenia (EÚ) č. 996/2010
Článok 19 sa vypúšťa.
Článok 23
Zrušujúce
ustanovenia
Smernica 2003/42/ES, nariadenie Komisie (ES)
č. 1321/2007 a nariadenie Komisie (ES) č. 1330/2007 sa zrušujú.
Článok 24
Nadobudnutie
účinnosti
Toto nariadenie nadobúda účinnosť dvadsiatym
dňom po jeho uverejnení v Úradnom vestníku Európskej únie.
Toto
nariadenie je záväzné v celom rozsahu a priamo uplatniteľné vo všetkých
členských štátoch.
V Bruseli
Za Európsky parlament                                 Za
Radu
predseda                                                        predseda
PRÍLOHA I: ZOZNAM
INCIDENTOV HLÁSENÝCH PODĽA SYSTÉMU POVINNÉHO HLÁSENIA UDALOSTÍ
Časť A: Zoznam incidentov vzťahujúcich sa na prevádzku, údržbu, opravu
a výrobu lietadiel, ktorých hlásenie je povinné
Poznámka 1: Hoci
je v tejto časti uvedená väčšina incidentov, ktoré sa majú hlásiť, zoznam
nemôže byť úplný. Akýkoľvek iný incident, ktorý podľa úsudku účastníkov spĺňa
príslušné kritériá, by sa mal takisto hlásiť.
Poznámka 2: Táto
časť nezahŕňa nehody a vážne incidenty vymedzené v nariadení (EÚ) č. 996/2010.
Okrem iných požiadaviek vzťahujúcich sa na oznamovanie nehôd a vážnych
incidentov vymedzených v nariadení (EÚ) č. 996/2010 sa nehody a vážne incidenty
hlásia aj prostredníctvom systémov povinného hlásenia udalostí.
Poznámka 3: Táto
časť obsahuje príklady požiadaviek na hlásenia týkajúce sa prevádzky, údržby,
opravy a výroby lietadiel.
Poznámka 4: Hlásia
sa také udalosti, pri ktorých bola, alebo by mohla byť ohrozená bezpečnosť
prevádzky, alebo ktoré by mohli viesť k nebezpečnej prevádzkovej situácii. Ak
z hľadiska osoby podávajúcej hlásenie incident neohrozil bezpečnosť
prevádzky, ale jeho opakovanie za rôznych, ale pravdepodobných okolností by
mohlo vytvoriť riziko, potom by sa mal oznámiť. To, o čom sa usúdi, že by sa
malo hlásiť v prípade jednej triedy výrobku, časti alebo prístroja, nemusí
platiť v prípade inej triedy a neprítomnosť alebo prítomnosť jediného faktora,
ľudského alebo technického, môže zmeniť incident na nehodu alebo vážny
incident.
Poznámka 5: Medzi
udalosti, ktoré sa majú hlásiť, môžu patriť udalostí týkajúce sa lietadiel
s posádkou, ako aj udalostí týkajúce sa diaľkovo riadených leteckých
systémov.
OBSAH
1: LETOVÁ PREVÁDZKA
2: TECHNICKÉ UDALOSTI V LIETADLE
3: ÚDRŽBA A OPRAVA LIETADLA
4: LETOVÉ NAVIGAČNÉ SLUŽBY, ZARIADENIA A
POZEMNÉ SLUŽBY
1.           LETOVÁ PREVÁDZKA
1.1.        Prevádzka lietadla
(a)         
vyhýbacie manévre:
–     
riziko zrážky s iným lietadlom, zemou alebo iným
objektom, alebo nebezpečná situácia, keď by bol vhodný vyhýbací manéver,
–     
vyhýbací manéver potrebný na zabránenie zrážky s
iným lietadlom, zemou alebo iným objektom,
–     
vyhýbací manéver, ktorým sa má zabrániť inej
nebezpečnej situácii.
(b)         
Incidenty pri vzlete alebo pristátí, vrátane
bezpečnostného alebo vynúteného pristátia. Incidenty ako krátke pristátie,
prekročenie konca vzletovej a pristávacej dráhy alebo vybočenie z nej.
Vzlety, zamietnuté vzlety, pristátia lebo pokusy o pristátie na uzavretej,
obsadenej alebo nesprávnej vzletovej a pristávacej dráhe. Preniknutie na
vzletovú a pristávaciu dráhu.
(c)         
Neschopnosť dosiahnuť určený výkon počas vzletu
alebo počiatočného stúpania.
(d)         
Kriticky nízky stav paliva alebo neschopnosť
prečerpať palivo alebo použiť celkové množstvo použiteľného paliva.
(e)         
Strata kontroly (aj čiastočná alebo dočasná) bez
ohľadu na príčiny.
(f)           
Incidenty pri rýchlosti blízkej alebo väčšej než V1
ako dôsledok alebo príčina nebezpečnej alebo potenciálnej nebezpečnej situácie
(napr. zamietnutý vzlet, náraz na chvost, strata výkonu motora atď.).
(g)         
Opakovanie letu po okruhu, ktoré predstavuje
nebezpečnú alebo potenciálne nebezpečnú situáciu.
(h)         
Neúmyselná značná odchýlka od letovej rýchlosti,
určeného kurzu alebo výšky (viac než 300 stôp) bez ohľadu na príčiny.
(i)           
Zostup pod výšku /nadmorskú výšku pre rozhodovanie
alebo pod minimálnu výšku /nadmorskú výšku pre rozhodovanie bez potrebného
vizuálneho kontaktu.
(j)           
Strata informácií o skutočnej vlastnej polohe alebo
polohe iného lietadla.
(k)         
Prerušenie komunikácie medzi letovou posádkou (CRM)
alebo medzi letovou posádkou a inými osobami (posádkou kabíny, riadením letovej
prevádzky, letovým inžinierom).
(l)           
Tvrdé pristátie – pristátie pri ktorom sa považuje
za nutnú „kontrola tvrdého pristátia“.
(m)       
Prekročenie limitov nerovnomerného rozvodu paliva.
(n)         
Nesprávne nastavenie kódu sekundárneho prehľadového
radaru (SSR) alebo tlakovej stupnice výškomeru.
(o)         
Nesprávne naprogramovanie alebo vloženie chybných
údajov do zariadenia používaného na navigáciu alebo na výpočet výkonu, alebo
použitie chybných údajov.
(p)         
Nesprávny príjem alebo interpretácia
rádio-telefónnych správ.
(q)         
Poruchy alebo poškodenie palivového systému, ktoré
mali vplyv na dodávku a/alebo rozvod paliva.
(r)          
Neúmyselné opustenie pevnej rolovacej plochy.
(s)          
Zrážka lietadla s iným lietadlom, vozidlom alebo
iným pozemným objektom.
(t)           
Neúmyselná a/alebo chybná obsluha riadiacich
prvkov.
(u)         
Neschopnosť dosiahnuť určenú konfiguráciu lietadla
počas letovej fázy (napr. podvozok a podvozkové dvere, brzdiace klapky,
stabilizátory, sloty atď.).
(v)         
Nebezpečenstvo alebo potenciálne nebezpečenstvo,
ktoré vzniká ako následok úmyselnej simulácie poruchového stavu pri výcviku,
kontrolách systémov alebo na účely výcviku.
(w)       
Abnormálne vibrácie.
(x)         
Činnosť ktoréhokoľvek hlavného výstražného systému
spojená s manévrovaním lietadla, napr. výstraha týkajúca sa konfigurácie,
pádové varovanie (stick shaker – mechanický signalizátor preťaženia), varovanie
prekročenia rýchlosti atď., ak:
(1)         
posádka jednoznačne neurčila, že ide o falošnú
výstrahu, a za predpokladu, že falošná výstraha nevyústila do ťažkostí alebo
rizika následkom reakcie posádky na varovanie, alebo
(2)         
sa činnosť nevykonala na výcvikové alebo testovacie
účely.
(y)         
„Výstraha“ GPWS/TAWS (výstražný systém signalizácie
nebezpečného priblíženia k zemi), keď:
(1)         
lietadlo prichádza do tesnejšej blízkosti zeme, než
bolo plánované alebo predpokladané; alebo
(2)         
výstraha nastáva pri meteorologických podmienkach
na let podľa prístrojov alebo v noci a zistilo sa, že bola spustená vysokou
rýchlosťou klesania (mód 1); alebo
(3)         
výstraha je vyvolaná tým, že v zodpovedajúcom bode
pri priblížení na pristátie nebol vysunutý podvozok alebo brzdiace klapky
(mód 4); alebo
(4)         
akýkoľvek problém alebo riziko vzniká, alebo by
mohlo vzniknúť, ako výsledok reakcie posádky na „varovanie“, napr. zmenšený
odstup od iných lietadiel. To by mohlo zahŕňať všetky módy alebo typy,
napr. skutočnú, obťažujúcu alebo falošnú výstrahu.
(z)          
„Poplach“ GPWS/TAWS, keď akýkoľvek problém alebo
riziko vzniká, alebo by mohlo vzniknúť ako výsledok reakcie posádky na
„poplach“.
(aa)      
Rada na vyhnutie sa zrážke palubného
protizrážkového systému – ACAS RA
(bb)     
Incidenty ťahu pohonnej jednotky alebo vrtule,
ktoré spôsobia značné poškodenie alebo zranenie.
1.2.        Mimoriadne situácie
(a)         
Požiar, výbuch, dym, jedovaté alebo škodlivé plyny,
neobvyklý pach aj po uhasení požiaru.
(b)         
Použitie neštandardných postupov letovou alebo
palubnou posádkou na zvládnutie núdzovej situácie, keď:
(1)         
postup existuje, ale nepoužije sa;
(2)         
postup neexistuje;
(3)         
postup existuje, ale je neúplný alebo nevhodný;
(4)         
postup je nesprávny;
(5)         
sa použije nesprávny postup.
(c)         
Neprimeranosť postupov určených na použitie v núdzi
vrátane ich použitia pri údržbe alebo na výcvikové alebo testovacie účely .
(d)         
Udalosť vedúca k núdzovej evakuácii.
(e)         
Pokles tlaku.
(f)           
Použitie núdzového vybavenia alebo predpísaných
núdzových postupov na zvládnutie situácie.
(g)         
Udalosť vedúca k vyhláseniu núdze („Mayday“ alebo
„panne“).
(h)         
Zlyhanie činnosti ktoréhokoľvek núdzového systému
alebo zariadenia, vrátane všetkých východových dverí a osvetlenia, aj pri
údržbe, výcviku alebo teste.
(i)           
Udalosti, ktoré si vyžadujú núdzové použitie
kyslíka ktorýmkoľvek členom posádky.
1.3.        Strata schopnosti letovej
posádky viesť lietadlo
(a)         
Nespôsobilosť ktoréhokoľvek člena letovej posádky
vrátane doby pred letom, ak sa usúdilo, že by mohla viesť k nespôsobilosti po
štarte.
(b)         
Nespôsobilosť ktoréhokoľvek člena palubnej posádky,
ktorá mu znemožní vykonávať dôležité povinnosti v prípade núdze.
1.4.        Zranenie
(a)         
Incidenty, ktoré viedli, alebo mohli viesť, k
značnému zraneniu cestujúcich alebo posádky, ale ktoré sa nepovažujú za nehody
podliehajúce hláseniu.
(b)         
Závažné zdravotné problémy, ktoré postihnú členov
posádky alebo cestujúcich
1.5.        Meteorologické podmienky
(a)         
Úder blesku, ktorý spôsobil poškodenie lietadla
alebo stratu alebo poruchu dôležitých funkcií.
(b)         
Krupobitie, ktoré spôsobilo poškodenie lietadla
alebo stratu alebo poruchu dôležitých funkcií.
(c)         
Nárazy silných turbulencií, ktoré spôsobia zranenie
osôb v lietadle, alebo si vyžadujú „kontrolu turbulencie“ lietadla.
(d)         
Nárazy strihu vetra.
(e)         
Problémy námrazy vedúce k ťažkostiam, poškodeniu
lietadla, strate alebo poruche dôležitých funkcií.
1.6.        Bezpečnosť
(a)         
Protiprávne zasahovanie v lietadle vrátane bombovej
hrozby alebo únosu.
(b)         
Ťažkosti pri kontrole opitých a násilníckych osôb
alebo osôb, ktoré konajú v rozpore s pokynmi.
(c)         
Odhalenie „čiernych pasažierov“.
1.7.        Ostatné incidenty:
(a)         
Opakujúci sa výskyt špecifického druhu incidentu,
ktorý by sa samotný nepovažoval za incident podliehajúci hláseniu, ale ktorý
vzhľadom na jeho častý výskyt môže predstavovať potenciálne nebezpečenstvo.
(b)         
Náraz vtáka, ktorý spôsobí poškodenie lietadla,
stratu alebo poruchu dôležitých funkcií.
(c)         
Nárazy turbulencie v úplave. 
(d)         
Únava posádky ktorá sa posudzuje tak, že ohrozila,
alebo by mohla ohroziť lietadlo alebo jeho cestujúcich na palube lietadla alebo
na zemi.
(e)         
Každý iný incident akéhokoľvek druhu ktorý sa
posudzuje tak, že ohrozil, alebo by mohol ohroziť lietadlo alebo jeho
cestujúcich na palube lietadla alebo na zemi.
2.           TECHNICKÉ UDALOSTI V LIETADLE
2.1.        Konštrukcia
Nie všetky konštrukčné poruchy sa musia hlásiť.
Palubný inžinier musí rozhodnúť, či je porucha dosť vážna na to, aby sa musela
hlásiť. Môžu sa brať do úvahy tieto príklady:
(a)         
poškodenie nosného prvku konštrukcie (PSE), ktoré
nebolo určené ako tolerované poškodenie (prvok s obmedzenou životnosťou). PSE
sú tie prvky, ktoré znášajú najmä letové, pozemné a tlakové záťaže a ktorých
porucha by mohla vyústiť do katastrofálnej poruchy lietadla;
(b)         
poškodenie alebo porucha presahujúca prípustné
poškodenie PSE, ktorý bol určený ako prvok s toleranciami poškodenia;
(c)         
poškodenie alebo porucha presahujúca povolené
tolerancie konštrukčného prvku, ktorého chyba by mohla znížiť konštrukčnú
tuhosť v takej miere, že by sa už naďalej nedali dosiahnuť požadované
bezpečnostné medze pre chvenie, neperiodické pohyby (divergenciu) alebo
reverziu riadenia;
(d)         
poškodenie alebo porucha konštrukčného prvku, ktorá
by mohla vyústiť do uvoľnenia ťažkých komponentov, ktoré by mohli zraniť
osoby v lietadle;
(e)         
poškodenie alebo porucha konštrukčného prvku, ktorá
by mohla ohroziť správne fungovanie s systému. Pozri bod 2 ďalej;
(f)           
strata ktorejkoľvek časti lietadla pri lete.
2.2.        Systémy
Navrhujú sa tieto všeobecné kritériá aplikovateľné
na všetky systémy:
(a)         
strata, podstatná funkčná chyba alebo porucha
ktoréhokoľvek systému, subsystému alebo súpravy zariadení, keď by sa uspokojivo
nemohli vykonať štandardné prevádzkové postupy, cvičenia atď.;
(b)         
neschopnosť posádky ovládať systém, napríklad:
(1)         
nenariadené samovoľné činnosti;
(2)         
nesprávna a/alebo neúplná reakcia vrátane
obmedzeného pohybu alebo tuhosti, nekontrolovaný pohyb riadiaceho prvku;
(3)         
nekontrolovaný pohyb riadiaceho prvku;
(4)         
mechanické odpojenie alebo mechanická porucha;
(c)         
zlyhanie alebo porucha výlučnej(-ých) funkcie(-ií)
systému (jeden systém by mohol integrovať niekoľko funkcií);
(d)         
vzájomné rušenie v rámci systému alebo medzi
systémami;
(e)         
zlyhanie alebo funkčná porucha ochranného
zariadenia alebo núdzového zariadenia systému;
(f)           
výpadok rezervy systému;
(g)         
každý incident vyplývajúci z nepredvídaného
správania systému.
(h)         
V prípade typov lietadiel s jednoduchými hlavnými
systémami, subsystémami alebo súpravami zariadenia: strata, značná funkčná
porucha alebo chyba ktoréhokoľvek hlavného systému, subsystému alebo súpravy
zariadenia.
(i)           
V prípade typov lietadiel s viacerými vzájomne
nezávislými hlavnými systémami alebo súpravami zariadenia: strata, značná
funkčná porucha alebo chyba viac než jedného hlavného systému, subsystému alebo
súpravy zariadenia;
(j)           
činnosť primárneho výstražného systému spojeného so
systémami alebo zariadeniami lietadla, pokiaľ posádka jednoznačne neurčí, že
ide o falošnú výstrahu za predpokladu, že táto falošná výstraha nevyústila do
ťažkostí alebo rizika následkom reakcie posádky na varovanie;
(k)         
unikanie hydraulických kvapalín, paliva, oleja
alebo iných kvapalín, ktoré vyústilo do nebezpečenstva požiaru alebo možnej
nebezpečnej kontaminácie konštrukcie lietadla, systémov alebo vybavenia, alebo
rizika pre osoby v lietadle;
(l)           
funkčná porucha alebo chyba ktoréhokoľvek systému
zobrazovania údajov, ak vedie k možnému chybnému zobrazovaniu údajov pre
posádku;
(m)       
každé zlyhanie, funkčná porucha alebo chyba, ak
nastane v kritickej fáze letu a je relevantná pre činnosť systému;
(n)         
značná odchýlka skutočného výkonu od predpísaného
výkonu, ak vyústila do nebezpečnej situácie (berúc do úvahy presnosť
metódy výpočtu výkonu), vrátane činnosti bŕzd, spotreby paliva atď.;
(o)         
asymetria riadiacich prvkov; Napr. klapiek, slotov,
spoilerov atď.
V dodatku k tejto prílohe je uvedený zoznam
príkladov udalostí, ktorých hlásenie je povinné a vyplýva z uplatňovania týchto
všeobecných kritérií na špecifické systémy.
2.3.        Pohon (vrátane motorov, vrtúľ
a rotorového systému) a pomocné energetické jednotky (APU)
(a)         
Prešľahnutie plameňa, vypnutie alebo funkčná
porucha motora.
(b)         
Prekročenie otáčok alebo nemožnosť regulácie otáčok
ktoréhokoľvek komponentu rotujúceho vysokou rýchlosťou (napr.: APU, vzduchový
štartér, klimatizácia, vzduchom poháňané pomocné turbíny, vrtuľa alebo rotor).
(c)         
Výpadok alebo chybná funkcia ktorejkoľvek časti
motora alebo agregátu, ktoré majú jeden alebo viac týchto následkov:
(1)         
vyčnievanie komponentov/úlomkov;
(2)         
nekontrolovaný vnútorný alebo vonkajší požiar,
alebo unikanie horúceho plynu;
(3)         
ťah v smere líšiacom sa od smeru požadovaného
pilotom;
(4)         
porucha alebo mimovoľná činnosť systému reverzného
ťahu;
(5)         
nemožnosť riadenia výkonu, ťahu alebo otáčok;
(6)         
porucha uloženia motora;
(7)         
čiastočná alebo úplná strata dôležitej súčasti
hnacej jednotky;
(8)         
viditeľné husté výpary alebo koncentrácie toxických
látok dostatočné na paralyzovanie posádky alebo cestujúcich;
(9)         
nemožnosť vypnúť motor bežnými postupmi;
(10)     
nemožnosť znovu naštartovať funkčný motor.
(d)         
Nenariadená strata ťahu/výkonu, zmena alebo
kolísanie, ktoré sa klasifikujú ako strata kontroly ťahu alebo výkonu (LOTC):
(1)         
v prípade jednomotorového lietadla; alebo
(2)         
ak sa to považuje pre momentálny priebeh za
neprimerané; alebo
(3)         
ak by to mohlo mať vplyv na viac než jeden motor v
prípade viacmotorového lietadla, najmä v prípade dvojmotorového lietadla; alebo
(4)         
v prípade viacmotorového lietadla, v ktorom sa
používa rovnaký alebo podobný typ motora pri jednej operácii, pri ktorej by sa
udalosť považovala za nebezpečnú alebo kritickú.
(e)         
Každá porucha časti s obmedzenou životnosťou, ktorá
si vyžaduje jej odstránenie pred uplynutím doby životnosti.
(f)           
Poruchy rovnakého pôvodu, ktoré by mohli spôsobiť
za letu vypnutie motora v takej veľkej miere, že existuje možnosť vypnutia
viac než jedného motora v tom istom lete.
(g)         
Funkčné zlyhanie obmedzovača motora alebo
riadiaceho zariadenia alebo nekontrolovaná činnosť týchto zariadení.
(h)         
Prekročenie parametrov motora.
(i)           
FOD (poškodenie cudzími predmetmi) s následnými
škodami.
            Vrtule a prevod
(j)           
Zlyhanie alebo funkčná porucha ktorejkoľvek časti
vrtule alebo hnacej jednotky, ktoré majú jeden alebo viac týchto následkov:
(1)         
prekročenie otáčok vrtule;
(2)         
vyvolanie nadmerného aerodynamického odporu;
(3)         
ťah v opačnom smere než zvolil pilot;
(4)         
uvoľnenie vrtule alebo ktorejkoľvek väčšej časti
vrtule;
(5)         
chybná funkcia, ktorá vedie k nadmernej
nevyváženosti;
(6)         
nekontrolovaný pohyb vrtule, listov vrtule pod
minimum stanovené pre let v polohe s malým uhlom nábehu;
(7)         
nemožnosť nastavenia vrtule;
(8)         
nemožnosť zmeny uhla nábehu vrtule;
(9)         
nenariadená zmena uhla nábehu vrtule;
(10)     
nekontrolované kolísanie krútiaceho momentu alebo
otáčok;
(11)     
uvoľnenie nízkoenergetických častí.
            Rotory a prevod
(k)         
Poškodenie alebo porucha prevodovky/upevnenia
hlavného rotora, ktoré by mohli viesť k oddeleniu rotora a/alebo k chybnej
funkcii riadenia rotora za letu.
(l)           
Poškodenie chvostového rotora, prevodu alebo
ekvivalentných systémov.
            Pomocné energetické jednotky
(APU)
(m)       
Vypnutie alebo výpadok pomocnej turbíny, keď táto
turbína musí byť k dispozícii podľa prevádzkových podmienok, napr. ETOPS, MEL.
(n)         
Nemožnosť vypnúť APU.
(o)         
Prekročenie otáčok.
(p)         
Nemožnosť spustiť APU, ak je to potrebné z
prevádzkových dôvodov.
2.4.        Ľudské faktory
Každý incident, pri ktorom by akákoľvek
charakteristika alebo nevhodnosť konštrukcie lietadla mohla viesť k chybe v
používaní, ktorá by mohla mať nebezpečný alebo katastrofický účinok.
2.5.        Ostatné incidenty:
(a)         
Každý incident, pri ktorom by akákoľvek
charakteristika alebo nevhodnosť konštrukcie lietadla mohla viesť k chybe v
používaní, ktorá by mohla mať nebezpečný alebo katastrofický účinok.
(b)         
Incident, ktorý sa bežne nepovažuje za udalosť
podliehajúcu hláseniu (napr. vnútorné vybavenie a vybavenie kabíny, vodné
systémy), pri ktorej okolnosti vyústia do ohrozenia lietadla alebo osôb v
lietadle.
(c)         
Požiar, výbuch, dym alebo jedovaté alebo škodlivé
výpary.
(d)         
Každá iná udalosť, ktorá by mohla ohroziť lietadlo,
alebo mať vplyv na bezpečnosť osôb v lietadle alebo ľudí, alebo majetok v
blízkosti lietadla alebo na zemi.
(e)         
Výpadok alebo porucha palubného rozhlasu vedúca ku
strate možnosti hlásenia alebo počuteľnosti palubného rozhlasu.
(f)           
Nemožnosť nastavenia sedadla pilota počas letu.
3.           ÚDRŽBA A OPRAVA LIETADLA
(a)         
Nesprávna montáž častí alebo komponentov lietadla
zistená počas kontroly alebo testu, ktoré neboli určené na tento účel.
(b)         
Únik horúceho vzduchu, ktorý vedie k poškodeniu
konštrukcie.
(c)         
Akákoľvek porucha časti s obmedzenou životnosťou,
ktorá si vyžaduje jej odstránenie pred uplynutím doby životnosti.
(d)         
Každé poškodenie alebo zhoršenie (napr. zlomy,
praskliny, korózia, oddeľovanie vrstiev, odlupovanie, atď.), bez ohľadu na
príčinu (napr. chvenie, strata tuhosti alebo porucha konštrukcie):
(1)         
primárnej konštrukcie alebo PSE (prvku primárnej —
nosnej konštrukcie) (podľa definície v opravárskej príručke výrobcu), keď také
poškodenie alebo zhoršenie presiahne povolené limity špecifikované
v opravárskej príručke a vyžaduje si opravu alebo čiastočnú alebo úplnú
výmenu;
(2)         
sekundárnej konštrukcie, ktorá ohrozila, alebo môže
ohroziť lietadlo:
(3)         
motora, vrtule alebo rotorového systému vrtuľníka.
(e)         
Každé zlyhanie, chybná funkcia alebo chyba
ktoréhokoľvek systému alebo zariadenia, alebo jeho poškodenie alebo zhoršenie
zistené ako výsledok porovnania súladu s pokynmi týkajúcimi sa letovej
spôsobilosti alebo s inými povinnými pokynmi vydanými regulačným orgánom, keď:
(1)         
to po prvýkrát zistí oznamujúca organizácia
plniaca pokyny týkajúce sa súladu;
(2)         
pri každom ďalšom plnení pokynov týkajúcich sa
súladu prekročí povolené limity stanovené v pokynoch, a/alebo ak nie sú k
dispozícii uverejnené postupy opravy alebo nápravy.
(f)           
Zlyhanie akéhokoľvek núdzového systému alebo
zariadenia, aj všetkých východových dverí a osvetlenia, vrátane ich
použitia na účely údržby alebo testu.
(g)         
Nesúlad alebo značné nedostatky pri zabezpečovaní
súladu s požadovanými postupmi údržby.
(h)         
Výrobky, časti, prístroje a materiály neznámeho
alebo podozrivého pôvodu.
(i)           
Zavádzajúce, nesprávne alebo nedostatočné údaje o
údržbe alebo postupoch, ktoré by mohli viesť k chybám pri údržbe.
(j)           
Všetky zlyhania, chybné funkcie alebo chyba
pozemného zariadenia používaného na testovanie alebo kontrolu systémov a
vybavenia lietadla, keď požadovaná bežná kontrola a testovacie postupy neviedli
k jednoznačnej identifikácii problému, ktorý vyústi do nebezpečnej situácie.
4.           LETOVÉ NAVIGAČNÉ SLUŽBY, ZARIADENIA A
POZEMNÉ SLUŽBY
4.1.        Letové navigačné služby (ANS)
Pozri prílohu IB, zoznam udalosti súvisiacich s
ANS, ktorých hlásenie je povinné.
4.2.        Letisko a letiskové
zariadenia
(a)         
strata rádiového spojenia medzi pozemným leteckým
personálom a letovými prevádzkovými službami,
(b)         
zlyhanie požiarneho poplachového systému,
(c)         
záchranné a protipožiarne služby, ktoré nie sú
dostupné v súlade s požiadavkami,
(d)         
podstatná zmena v prevádzkových podmienkach
letiska, ktorá by mohla viesť k nebezpečným situáciám nehláseným letovým
prevádzkovým službám.
4.3.        Odbavovanie cestujúcich,
batožiny a nákladu
(a)         
Značná kontaminácia konštrukcie lietadla, systémov
alebo zariadení, spôsobená prepravou batožiny alebo nákladu.
(b)         
Nesprávne zaťaženie cestujúcimi, batožinou alebo
nákladom, ktoré môže mať značný vplyv na hmotnosť a/alebo vyváženosť lietadla.
(c)         
Nesprávne skladovanie batožiny alebo nákladu
(vrátane príručnej batožiny), ktoré môže akýmkoľvek spôsobom ohroziť lietadlo,
jeho zariadenia alebo osoby, alebo zabrániť núdzovej evakuácii.
(d)         
Neprimerané skladovanie nákladných kontajnerov
alebo iných väčších kusov nákladu.
(e)         
Preprava alebo pokus o prepravu nebezpečného tovaru
v rozpore s platnými predpismi vrátane nesprávneho označenia a balenia
nebezpečného tovaru.
4.4.        Pozemná obsluha a odbavovanie
lietadla
(a)         
Rozliatie značného množstva pohonných látok pri
tankovaní.
(b)         
Natankovanie nesprávneho množstva paliva, ktoré
môže mať nepriaznivý vplyv na trvanie letu, výkon, vyváženosť alebo konštrukčnú
pevnosť.
(c)         
Výpadok, funkčná chyba alebo porucha pozemného
zariadenia používaného na testovanie alebo kontrolu systémov a vybavenia
lietadla, keď požadovaná bežná kontrola a testovacie postupy neviedli k
jednoznačnej identifikácii problému, ktorý môže vyústiť do nebezpečnej
situácie.
(d)         
Nesúlad alebo značné chyby pri zabezpečovaní súladu
s požadovanými postupmi odbavovania.
(e)         
Natankovanie kontaminovaného alebo nesprávneho
druhu paliva alebo iných dôležitých kvapalín (vrátane kyslíka a pitnej vody).
Dodatok
k časti A PRÍLOHY I
V pododstavcoch dole sú uvedené príklady
udalostí, ktorých hlásenie je povinné a vyplýva z uplatňovania všeobecných
kritérií na špecifické systémy uvedené v bode 2.2 časti A prílohy I.
1.           Klimatizácia/ventilácia
(a)         
úplné zlyhanie chladenia avioniky;
(b)         
pokles tlaku.
2.           Systém automatického riadenia
letu
(a)         
porucha systému automatického riadenia letu pre
dosiahnutie predpokladanej letovej činnosti za letu;
(b)         
hlásené značné ťažkosti posádky s riadením lietadla
napojeného na systém automatického riadenia letu;
(c)         
porucha odpojenia autopilota od systému
automatického riadenia letu;
(d)         
nenariadená zmena režimu automatického riadenia
letu.
3.           Komunikácia
(a)         
výpadok alebo porucha palubného rozhlasu vedúca ku
strate možnosti hlásenia alebo počuteľnosti palubného rozhlasu;
(b)         
úplný výpadok spojenia za letu.
4.           Elektrická sústava
(a)         
zlyhanie jedného elektrického rozvodného systému
(striedavý prúd/jednosmerný prúd);
(b)         
úplné zlyhanie alebo porucha viac ako jedného
systému výroby elektriny;
(c)         
porucha záložného (núdzového) systému výroby
elektriny.
5.           Pilotná kabína/kabína/náklad
(a)         
nemožnosť nastavenia sedadla pilota počas letu;
(b)         
porucha ktoréhokoľvek núdzového systému alebo
zariadenia vrátane systému signalizácie núdzovej evakuácie a všetkých
východových dverí;
(c)         
núdzové osvetlenie atď.;
(d)         
zlyhanie zadržiavacej schopnosti systému nakladania
tovaru.
6.           Systém protipožiarnej ochrany
(a)         
signalizácia požiaru okrem signalizácie potvrdenej
ihneď ako falošnej;
(b)         
nezistený výpadok alebo porucha systému hlásenia
požiaru /dymu / protipožiarnej ochrany;
(c)         
zlyhanie výstrahy v prípade skutočného požiaru
alebo dymu.
7.           Prvky letového riadenia
(a)         
asymetria klapiek, slotov, spoilerov atď.;
(b)         
obmedzenie pohybu, tuhosť, nesprávna alebo
oneskorená reakcia v činnosti hlavných systémov riadenia letu alebo
vyvažovacích a blokovacích systémov;
(c)         
strata kontroly pozemného riadenia letu;
(d)         
vibrácie pozemného riadenia letu pociťované
posádkou;
(e)         
mechanické odpojenie alebo porucha riadenia letu;
(f)           
značné rušenie s bežným riadením lietadla alebo
zhoršenie letových vlastností.
8.           Palivový systém
(a)         
porucha systému palivomera, ktorá má za následok
úplný výpadok alebo nesprávnu indikáciu množstva paliva na palube;
(b)         
unikanie paliva, ktoré malo za následok veľkú
stratu, nebezpečenstvo požiaru a značnú kontamináciu;
(c)         
výpadok alebo poruchy systému vypúšťania paliva,
ktoré mali za následok mimovoľnú stratu jeho značného množstva, nebezpečenstvo
požiaru, nebezpečnú kontamináciu vybavenia lietadla alebo neschopnosť
vypúšťania paliva;
(d)         
poruchy alebo poškodenie palivového systému, ktoré
mali veľký vplyv na dodávku a/alebo rozvod paliva;
(e)         
neschopnosť prečerpania paliva alebo využitia
celkového množstva použiteľného paliva.
9.           Hydraulika
(a)         
výpadok jedného hydraulického systému (len ETOPS –
lety dvojmotorových lietadiel s predĺženým doletom);
(b)         
porucha izolačného systému;
(c)         
výpadok viac ako jedného hydraulického obvodu;
(d)         
porucha záložného hydraulického systému;
(e)         
mimovoľné vysunutie náporovej turbíny.
10.         Systém zisťovania
námrazy/ochrany proti námraze
(a)         
nezistený výpadok alebo znížený výkon
protinámrazového/odmrazovacieho systému;
(b)         
výpadok viac ako jedného snímača systémov
vykurovania;
(c)         
neschopnosť dosiahnuť symetrické odmrazenie
krídiel;
(d)         
abnormálne nahromadenie námrazy vedúce k značným
účinkom na výkon alebo kvalitu ovládania lietadla;
(e)         
značne ovplyvnená viditeľnosť posádky.
11.         Systémy
indikátorov/výstražné/záznamové systémy
(a)         
výpadok alebo porucha akéhokoľvek systému
indikátorov, keď možnosť značne zavádzajúcich údajov pre posádku môže mať za
následok nevhodné pôsobenie posádky na základný systém;
(b)         
výpadok funkcie červeného výstražného signálu
v systéme;
(c)         
u pilotných kabín vybavených elektronickými
displejmi: výpadok alebo porucha viac ako jednej zobrazovacej jednotky alebo
počítača spojeného s displejom/výstražnou funkciou.
12.         Systém
podvozku/brzdy/pneumatiky
(a)         
požiar na brzdovom zariadení;
(b)         
značná strata brzdného účinku;
(c)         
asymetrický brzdný účinok vedúci k značnej odchýlke
dráhy;
(d)         
porucha systému núdzového vysunutia podvozku
vlastnou hmotnosťou (aj v priebehu pravidelných skúšok);
(e)         
nežiaduce vysunutie/zasunutie podvozku alebo dverí
podvozku;
(f)           
viacnásobné prasknutie pneumatiky.
13.         Navigačné systémy (vrátane
systémov presného priblíženia) a systémy aerometrických údajov
(a)         
úplný výpadok alebo viacnásobné poruchy navigačného
zariadenia;
(b)         
úplné alebo viacnásobné poruchy zariadenia systému
aerometrických údajov;
(c)         
značne zavádzajúce údaje;
(d)         
značné navigačné chyby pripisované nesprávnym
údajom alebo chyba kódovania databázy;
(e)         
nečakané odchýlky v priečnej alebo vertikálnej
dráhe nespôsobenej zásahom pilota;
(f)           
problémy s pozemnými navigačnými zariadeniami
vedúce k značným navigačným chybám, ktoré nesúvisia s prechodom z režimu
inerčnej navigácie na režim rádionavigácie.
14.         Kyslík pre lietadlá s
pretlakovou kabínou
(a)         
výpadok dodávky kyslíka do kabíny;
(b)         
výpadok dodávky kyslíka pre značný počet
cestujúcich (viac ako 10 %), vrátane jeho zistenia počas údržby, výcviku alebo
testov.
15.         Systém odoberaného vzduchu
(a)         
únik horúceho odoberaného vzduchu, ktorý má za
následok signalizáciu požiaru alebo poškodenie konštrukcie;
(b)         
výpadok všetkých systémov odoberaného vzduchu;
(c)         
porucha systému zisťovania úniku odoberaného
vzduchu.
Časť B: Zoznam letových navigačných služieb vzťahujúcich sa na
incidenty, ktorých hlásenie je povinné
Poznámka 1: Hoci
je v tejto časti uvedená väčšina incidentov, ktoré sa majú hlásiť, zoznam
nemôže byť úplný. Akýkoľvek iný incident, ktorý podľa úsudku účastníkov spĺňa
príslušné kritériá, by sa mal takisto hlásiť.
Poznámka 2: Táto
časť nezahŕňa nehody a vážne incidenty vymedzené v nariadení (EÚ) č. 996/2010.
Okrem iných požiadaviek vzťahujúcich sa na oznamovanie nehôd a vážnych
incidentov vymedzených v nariadení (EÚ) č. 996/2010 sa nehody a vážne incidenty
hlásia aj prostredníctvom systémov povinného hlásenia udalostí.
Poznámka 3: Táto
časť obsahuje incidenty v súvislosti s letovými navigačnými službami (ANS),
ktoré predstavujú skutočné alebo potenciálne riziko pre bezpečnosť letu, alebo
môžu ohroziť poskytovanie bezpečných letových navigačných služieb.
Poznámka 4: Obsah
tejto časti nevylučuje hlásenie iných incidentov, situácií alebo podmienok,
ktoré, ak by sa opakovali za iných, ale pravdepodobných okolností, alebo by
mohli pokračovať bez nápravného zásahu, by mohli predstavovať hrozbu pre
bezpečnosť lietadla.
(1)                   
Kvázi zrážky (vrátane špecifických situácií, keď sa
zistí, že odstup medzi jedným lietadlom a druhým
lietadlom/zemou/vozidlom/osobou alebo objektom je príliš malý):
(a)         
porušenie minimálnych odstupov;
(b)         
neprimeraný odstup;
(c)         
kvázi náraz ovládaného lietadla do zeme (kvázi
CFIT);
(d)         
prienik na vzletovú a pristávaciu dráhu, keď bol
nutný vyhýbací manéver.
(2)                   
Možnosť zrážky alebo kvázi zrážky (vrátane
špecifických situácií, z ktorých sa môže vyvinúť nehoda alebo kvázi zrážka, ak je
v blízkosti iné lietadlo):
(a)         
prienik na vzletovú a pristávaciu dráhu, keď nebol
nutný vyhýbací manéver;
(b)         
odbočenie zo vzletovej a pristávacej dráhy;
(c)         
odchýlka lietadla od letového povolenia ATC;
(d)         
odchýlka lietadla od platného predpisu manažmentu
letovej prevádzky (ATM):
(1)         
odchýlka lietadla od platných zverejnených postupov
ATM;
(2)         
neoprávnené vniknutie do vzdušného priestoru;
(3)         
odchýlka od platného predpisu alebo platných
predpisov pre prepravu a prevádzku vybavenia ATM v lietadlách.
(3)                   
Udalosti charakteristické pre ATM (zahrňujúce tie
situácie, v ktorých je ovplyvnená schopnosť poskytovania bezpečných služieb
ATM, vrátane situácií, keď len náhodou nebola ohrozená bezpečná prevádzka
lietadla).
            Zahŕňa tieto incidenty:
(a)         
neschopnosť poskytovať služby ATM:
(1)         
neschopnosť poskytovať služby letovej prevádzky;
(2)         
neschopnosť poskytovať služby manažmentu vzdušného
priestoru;
(3)         
neschopnosť poskytovať služby manažmentu toku
letovej prevádzky;
(b)         
zlyhanie komunikačnej funkcie;
(c)         
zlyhanie dozornej funkcie;
(d)         
zlyhanie funkcie spracovania a šírenia dát;
(e)         
zlyhanie navigačnej funkcie;
(f)           
bezpečnosť systému ATM.
Dodatok
k časti B PRÍLOHY I
Ďalej sú uvedené príklady incidentov ATM,
ktorých hlásenie je povinné a vyplýva z uplatňovania všeobecných kritérií
uvedených v bode 3 časti B prílohy II na prevádzku lietadiel.
1.           Poskytovanie veľmi
nesprávnych, nevhodných alebo zavádzajúcich informácií z akýchkoľvek
pozemných zdrojov, ako sú napr. letové prevádzkové služby (ATS), automatická
informačná služba koncovej riadenej oblasti (ATIS), meteorologické služby, navigačné
databázy, mapy, grafy, letecké informačné služby (AIS), príručky atď.
2.           Poskytovanie menšej bezpečnej
výšky letu nad zemou, než je predpísaná.
3.           Poskytovanie nesprávnych
referenčných údajov o tlaku (t. j. nastavenie výškomera).
4.           Nesprávny prenos, prijímanie
alebo výklad dôležitých správ, keď majú za následok nebezpečnú situáciu.
5.           Porušenie minimálnych
odstupov.
6.           Neoprávnené vniknutie do
vzdušného priestoru.
7.           Nezákonné vysielanie rádiovým
spojením.
8.           Porucha pozemných alebo
satelitných zariadení ANS.
9.           Veľká porucha ATC/ATM alebo
značné poškodenie infraštruktúry letiska.
10.         Pohybové plochy letiska
a/alebo navigačné prostriedky, ktorým prekážajú lietadlá, vozidlá, zvieratá,
osoby alebo cudzie objekty, čo má za následok nebezpečnú alebo potenciálne
nebezpečnú situáciu.
11.         Chyby alebo nevhodnosť
označenia prekážok alebo nebezpečenstva na pohybových plochách letiska, ktoré
majú za následok nebezpečnú situáciu.
12.         Porucha, značné zlyhanie alebo
nepoužiteľnosť osvetlenia letiska.
PRÍLOHA II:
ZOZNAM LEHÔT A POŽIADAVIEK VZŤAHUJÚCICH SA NA SYSTÉMY POVINNÉHO HLÁSENIA
UDALOSTÍ
1.           Lehoty pre hlásenie
1.1.        Všeobecné pravidlo
Maximálna lehota pre nahlásenie udalosti na
základe článku 4 je 72 hodín.
1.2.        Špecifické prípady
(a)                   
V prípade „kvázi zrážky s iným lietajúcim
zariadením; chybných postupov v letovej prevádzke alebo neplnenia príslušných
postupov alebo neplnenia príslušných postupov letovými prevádzkovými službami
alebo letovou posádkou; poruchy zariadení letových prevádzkových služieb“,
v súlade s nariadením č. 859/2008[22] (ďalej
len „EÚ-OPS“) 1.420 d) 1, hlásenie sa podá bezodkladne.
(b)                   
V prípade potenciálneho nebezpečenstva stretu s
vtákmi, v súlade s nariadením č. 859/2008 (EÚ-OPS)          1.420 d) 3,
hlásenie sa podá bezodkladne.
(c)                   
V prípade zrážky s vtákom, ktorá spôsobí značné
poškodenie lietadla alebo stratu alebo poruchu dôležitých funkcií, v súlade s
nariadením č. 859/2008 (EÚ-OPS) 1.420 d) 3, hlásenie sa podá po pristáti.
(d)                   
Ak dôjde na palube lietadla k činu protiprávneho
zasahovania, v súlade s nariadením č. 859/2008 (EÚ-OPS)          1.420 d) 5,
hlásenie sa predloží ihneď, ako je to možné.
(e)                   
Ak sa počas letu vyskytnú potenciálne nebezpečné
podmienky, ako je napríklad nesprávna činnosť pozemného alebo navigačného
zariadenia, poveternostný jav alebo oblak vulkanického popola, v súlade
s nariadením 859/2008 (EÚ-OPS) 1.420 d) 6, hlásenie sa predloží ihneď, ako
je to možné.
2.           Povinné dátové polia
2.1.        Spoločné dátové polia
Každé hlásenie udalostí zhromaždených na základe
článkov 4 a 5 musí obsahovať najmenej tieto informácie:
(1)         
Nadpis 
·              
Nadpis
(2)         
Podávanie informácií 
·              
zodpovedný subjekt;
·              
číslo spisu;
·              
stav udalosti.
(3)         
Kedy
·              
miestny dátum;
·              
miestny čas;
·              
dátum UTC (svetový koordinovaný čas); 
·              
čas UTC.
                        (Ak sa vyberie len
jeden dátum/čas – mal by to byť svetový koordinovaný čas – UTC.)
(4)         
Kde
·              
štát/ oblasť udalosti;
·              
miesto udalosti.
(5)         
Klasifikácia
·              
trieda udalosti;
·              
kategória udalosti.
(6)         
Závažnosť
·              
najväčšie poškodenie;
·              
úroveň zranenia;
·              
škody tretích strán – (odporúčané pole – nehodí sa
vždy); 
·              
škody na letisku – (odporúčané pole – nehodí sa
vždy).
(7)         
Vzťah ATM (ak je to vhodné)
·              
podiel ATM.
(8)         
Počasie (ak je to vhodné)
·              
v súvislosti s počasím.
                        Ak áno: 
·              
poveternostné podmienky;
·              
svetelné podmienky;
·              
rýchlosť vetra;
·              
Viditeľnosť;
·              
teplota vzduchu.
(9)         
Opis udalosti
·              
jazyk, v akom sa udalosť opisuje;
·              
Opis udalosti
(10)     
Udalosti 
·              
typ udalosti;
·              
fáza udalosti.
(11)     
Klasifikácia rizika 
2.2.        Špecifické dátové polia
            Ak je lietadlo účastníkom
udalosti, uvedú sa tieto informácie:
(1)         
Identifikačné údaje lietadla
·              
štát registrácie;
·              
vyrobené/model/séria;
·              
sériové číslo lietadla;
·              
registrácia lietadla.
(2)         
Prevádzka lietadla
·              
Prevádzkovateľ;
·              
typ prevádzkovateľa.
(3)         
Opis lietadla
·              
kategória lietadla;
·              
typ pohonu;
·              
počet motorov;
·              
hmotnostná skupina.
(4)         
História letu
·              
posledné miesto odletu;
·              
plánované miesto určenia;
·              
fáza letu;
·              
udalosť na zemi;
·              
typ pristátia (odporúčané pole – nie je vždy
vhodné);
·              
miesto pristátia (odporúčané pole – nie je vždy
vhodné).
(5)         
ATS
·              
platné pravidlá letu;
·              
súčasný typ prevádzky.
PRÍLOHA
III: ZOZNAM zainteresovanÝCH STRÁN
(a)                   
Zoznam zainteresovaných strán, ktoré môžu
dostávať informácie na základe rozhodnutia podľa konkrétnych prípadov
v súlade s článkom 11 ods. 4 alebo na základe všeobecného
rozhodnutia podľa článku 11 ods. 6
1.           Výrobcovia:
konštruktéri a výrobcovia lietadiel, motorov, vrtúľ a častí lietadiel
a prístrojov; konštruktéri a výrobcovia systémov manažmentu letovej
prevádzky (ATM) a ich častí; konštruktéri a výrobcovia systémov a častí
letových navigačných služieb (ANS); konštruktéri a výrobcovia systémov a
zariadení používaných v prevádzkovej časti letísk.
2.           Údržba:: organizácie
zapojené do údržby alebo generálnych opráv lietadiel, motorov, vrtúľ a častí
lietadiel a prístrojov; do inštalácie, úpravy, údržby, opravy, generálnych
opráv, kontroly letov alebo inšpekcie letových navigačných zariadení; alebo
do údržby alebo generálnych opráv systémov na prevádzkovej časti letísk,
súčastí a zariadení.
3.           Prevádzkovatelia: letecké
spoločnosti a prevádzkovatelia lietadiel a združenia leteckých spoločností a
prevádzkovateľov; prevádzkovatelia letísk a združenia prevádzkovateľov letísk.
4.           Poskytovatelia letových
navigačných služieb a poskytovatelia osobitých funkcií ATM.
5.           Poskytovatelia služieb pre
letiská: organizácie zodpovedné za pozemnú obsluhu lietadiel vrátane
tankovania, servisných prác, zostavenia nákladových listov, nakladania, odmrazovania
a odťahovania na letisku, ako aj záchranných a požiarnych alebo iných núdzových
služieb.
6.           Letecké vzdelávacie
organizácie.
7.           Organizácie tretích
krajín: štátne letecké orgány a orgány vyšetrovania nehôd z tretích
krajín.
8.           Medzinárodné letecké organizácie.
9.           Výskum: verejné alebo
súkromné výskumné laboratória, centrá alebo subjekty; alebo univerzity zapojené
do výskumu leteckej bezpečnosti alebo štúdií.
(b)                   
Zoznam zainteresovaných strán, ktoré môžu
dostávať informácie na základe rozhodnutia podľa konkrétnych prípadov v súlade
s článkom 11 ods. 4 a ods. 5
1.           Piloti (osobne).
2.           Leteckí dispečeri (osobne)
a ostatní pracovníci ATM/ANS, ktorí vykonávajú úlohy v súvislosti s
bezpečnosťou.
3.           Inžinieri/technici/pracovníci
bezpečnostnej elektroniky leteckej dopravy/riaditelia v leteckom priemysle
(alebo riaditelia letísk) (osobne).
4.           Profesijné orgány zastupujúce
pracovníkov, ktorí realizujú úlohy v súvislosti s bezpečnosťou.
PRÍLOHA IV: ŽIADOSŤ O INFORMÁCIE Z EURÓPSKEHO CENTRÁLNEHO REGISTRA
1.           Meno:            
            Funkcia/pozícia:            
            Spoločnosť:      
            Adresa:            
            Telefón:            
            E-mail:  
            Dátum: 
            Charakter podnikania:   
            Kategória zainteresovanej strany,
do ktorej spadáte (pozri prílohu III nariadenia            Európskeho
parlamentu a Rady (EÚ) č. .../... o hlásení udalostí v civilnom letectve):           
2.           Požadované údaje
(uviesť v žiadosti čo najpresnejšie s príslušným dátumom/obdobím, ktoré vás
zaujíma):
3.           Dôvod žiadosti:
4.           Vysvetlite účel, na ktorý sa
informácie použijú:
5.           Dátum, ku ktorému sa požadujú
informácie: 
6.           Vyplnený formulár zaslať
e-mailom na adresu: (kontaktné miesto)
7.           Prístup k informáciám
Kontaktné miesto nie je povinné poskytnúť
požadované informácie. Môže ich poskytnúť, len ak je presvedčené, že žiadosť je
v súlade s nariadením Európskeho parlamentu a Rady (EÚ) č. .../... o hlásení
udalostí v civilnom letectve. Žiadateľ a jeho organizácia sa
zaväzujú, že použitie informácie obmedzia na účel opísaný v bode 4. Znovu
sa takisto pripomína, že informácie poskytnuté na základe tejto žiadosti sa
sprístupňujú len na účel bezpečnosti letectva podľa ustanovení nariadenia (EÚ)
č.../..., a nie na iné účely vrátane určovania viny alebo zodpovednosti alebo
na komerčné účely.
Žiadateľ nesmie poskytnuté údaje prezradiť bez
písomného súhlasu poskytovateľa.
Nedodržanie uvedených požiadaviek môže mať za
následok odmietnutie prístupu k ďalším informáciám z európskeho
centrálneho registra, prípadne iné sankcie.
8.           Dátum, miesto a podpis: 
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY 
1.1.        Názov návrhu 
Návrh
nariadenia Európskeho parlamentu a Rady o hlásení udalostí v civilnom
letectve, ktorým sa mední a dopĺňa nariadenie (EÚ) č. 996/2010 a ruší
smernica č. 2003/42/ES, nariadenie Komisie (ES) č. 1321/2007 a nariadenie
Komisie (ES) č. 1330/2007
1.2.        Príslušné oblasti politiky v
rámci ABM/ABB[23] 
0602
: Vnútroštátna, letecká a námorná doprava
1.3.        Druh návrhu 
 Návrh/iniciatíva sa týka novej akcie 
 Návrh/iniciatíva
sa týka novej akcie, ktorá nadväzuje na pilotný projekt /prípravnú akciu[24]
 Návrh/iniciatíva sa týka predĺženia
trvania existujúcej akcie 
 Návrh/iniciatíva sa týka akcie presmerovanej na novú akciu 
1.4.        Ciele
1.4.1.     Viacročné strategické ciele
Komisie, ktoré sú predmetom návrhu 
„Podporovať
bezpečnú a chránenú dopravu“ (špecifický cieľ 2 vnútrozemskej, leteckej a
námornej dopravy, plán riadenia GR MOVE na rok 2012).
Cieľom
politických opatrení GR MOVE je poskytnúť európskym občanom a podnikom
konkurencieschopné, udržateľné, chránené a bezpečné dopravné služby. Odvetvie
dopravy je kľúčovým prvkom stratégie Komisie do roku 2020. 
Na
základe všeobecného cieľa poskytovať európskym občanom a podnikom
konkurencieschopné dopravné služby ako faktor rastu a zamestnanosti, návrh
nariadenia o hlásení udalostí v civilnom letectve v rámci činnosti ABB
„Vnútrozemská, letecká a námorná doprava“ prispieva priamo
k dosahovaniu konkrétneho cieľa podpory bezpečnej a chránenej
dopravy.
1.4.2.     Konkrétny cieľ a príslušné
činnosti v rámci ABM/ABB 
Konkrétny cieľ
Posilniť
a formalizovať opatrenia na úrovni Únie týkajúce sa hlásenia udalostí, a najmä
analýzu informácií o bezpečnosti obsiahnutých v európskom centrálnom registri,
aby sa predovšetkým určili kľúčové rizikové oblasti v Únii. 
Činnosti
bude koordinovať Európska agentúra pre bezpečnosť letectva.
Príslušná činnosť ABM/ABB
Kapitola
0602: Vnútroštátna, letecká a námorná doprava
1.4.3.     Očakávané výsledky a vplyv
Uveďte, aký vplyv by
mal mať návrh/iniciatíva na príjemcov/cieľové skupiny.
Analýza
údajov obsiahnutých v európskom centrálnom registri na úrovni Únie a
formalizácia siete analytikov by mala tieto prínosy:
–
určenie možných problémov bezpečnosti letectva a kľúčových rizikových oblastí
na úrovni Únie,
–
umožnenie, aby Európska únia sústredila svoje úsilie na základe získaných
údajov,
–
podpora programu európskej bezpečnosti letectva (EASP) a plánu európskej
bezpečnosti letectva (EASp),
–
podpora členských štátov v ich povinnostiach, najmä poskytnutím prístupu
k väčšiemu súboru údajov.
1.4.4.     Ukazovatele výsledkov a vplyvu

Uveďte ukazovatele,
pomocou ktorých je možné sledovať realizáciu návrhu/iniciatívy.
Neuvádza
sa
1.5.        Dôvody návrhu/iniciatívy 
1.5.1.     Požiadavky, ktoré sa majú
uspokojiť v krátkodobom alebo dlhodobom horizonte 
Prispieť
k dosiahnutiu vyššej úrovne bezpečnosti civilného letectva.
1.5.2.     Prínos zapojenia Európskej
únie
Opatrenie
EÚ koordinuje a dopĺňa opatrenia členských štátov.
1.5.3.     Poznatky získané z podobných
skúseností v minulosti
Neuvádza
sa
1.5.4.     Zlučiteľnosť a možná synergia
s inými finančnými nástrojmi
Neuvádza
sa
1.6.        Trvanie akcie a jej
finančného vplyvu 
¨ Návrh/iniciatíva s obmedzeným trvaním 
–     
¨  Návrh/iniciatíva je v platnosti od [DD/MM]RRRR do [DD/MM]RRRR. 
–     
¨  Finančný vplyv trvá od RRRR do RRRR. 
 Návrh/iniciatíva
s neobmedzeným trvaním
–     
–   Počiatočná fáza vykonávania bude trvať od roku
2014 do roku RRRR,
–     
a potom bude vykonávanie postupovať v plnom
rozsahu.
1.7.        Plánovaný spôsob hospodárenia[25] 
¨ Priame centralizované hospodárenie na úrovni Komisie 
 Nepriame
centralizované hospodárenie s delegovaním úloh súvisiacich s plnením
rozpočtu na:
–     
¨ výkonné agentúry 
–       subjekty zriadené spoločenstvami[26] (Európska agentúra pre
bezpečnosť letectva)
–     
¨  národné verejnoprávne subjekty/subjekty poverené vykonávaním verejnej
služby 
–     
¨  osoby poverené realizáciou osobitných akcií podľa hlavy V Zmluvy
o Európskej únii a určené v príslušnom základnom akte v zmysle článku
49 nariadenia o rozpočtových pravidlách 
¨ Zdieľané hospodárenie s členskými štátmi 
¨ Decentralizované hospodárenie s tretími krajinami 
¨ Spoločné hospodárenie s medzinárodnými organizáciami (uveďte)
V prípade viacerých
spôsobov hospodárenia uveďte v oddiele „Poznámky“ presnejšie vysvetlenie.
Poznámky 
Dosiahnutie
konkrétneho cieľa č. 1 si vyžiada najmä ľudské zdroje pre Európsku agentúru pre
bezpečnosť letectva, ktoré sa odhadujú na dve osoby (300 000 EUR za rok
vrátane 2 x 130 000 EUR v rozpočtovom riadku „náklady na
zamestnancov“ a 2 x 20 000 EUR v rozpočtovom riadku „výdavky
na infraštruktúru a prevádzkové výdavky“). Dodatočný rozpočet na misie
vo výške 40 000 EUR sa použije na podporu členských štátov na mieste
a 25 000 EUR sa použije na pomoc pre podporné činnosti ako kurzy a
semináre v rámci celej Európy. 
Preto celkové
odhadnuté dodatočné rozpočtové náklady pre EASA budú vo výške 365 000 EUR. Tato
suma bude plne pokrytá prerozdelením v rámci existujúcich zdrojov agentúry.
2.           OPATRENIA V OBLASTI RIADENIA 
2.1.        Opatrenia týkajúce sa
kontroly a predkladania správ 
Uveďte časový interval
a podmienky, ktoré sa vzťahujú na tieto opatrenia.
Každý
rok sa bude práca EASA monitorovať a vyhodnocovať vo všeobecnej výročnej
správe (za predchádzajúci rok) a v pracovnom programe (na nasledujúci
rok). Tieto dva dokumenty prijíma správna rada agentúry a zasiela ich Európskemu
parlamentu, Rade, Komisii, Dvoru audítorov a členským štátom.
Každých
päť rokov sa vykoná nezávislé externé hodnotenie na preskúmanie, ako splnila
EASA svoje úlohy, a na vyhodnotenie vplyvu spoločných pravidiel
a práce agentúry na celkovú úroveň bezpečnosti letectva.
2.2.        Systémy riadenia a kontroly 
2.2.1.     Zistené riziká 
Neuvádza
sa
2.2.2.     Plánované metódy kontroly 
Každý
rok sa bude práca EASA monitorovať a vyhodnocovať vo všeobecnej výročnej
správe (za predchádzajúci rok) a v pracovnom programe (na nasledujúci
rok). Tieto dva dokumenty prijíma správna rada agentúry a zasiela ich
Európskemu parlamentu, Rade, Komisii, Dvoru audítorov a členským štátom.
2.3.        Opatrenia na predchádzanie
podvodom a nezrovnalostiam 
Uveďte existujúce a
plánované preventívne a ochranné opatrenia.
Rozpočet
agentúry plní výkonný riaditeľ. Každý rok predkladá Komisii, Dvoru audítorov
a správnej rade agentúry podrobné vyúčtovanie príjmov a výdavkov za
predchádzajúci rok. Interný audítor Komisie má navyše vo vzťahu k EASA rovnaké
kompetencie ako vo vzťahu k útvarom Komisie a agentúra má systém
interného auditu podobný ako Komisia.
Nariadenie
Európskeho parlamentu a Rady (ES) č. 1073/1999 z 25. mája 1999
o vyšetrovaniach vykonávaných Európskym úradom pre boj proti podvodom (OLAF)[27] a medziinštitucionálna dohoda
z 25. mája 1999 o vnútorných vyšetrovaniach vedených OLAF sa bez obmedzenia
vzťahujú na agentúru EASA.
3.           ODHADOVANÝ FINANČNÝ VPLYV
NÁVRHU/INICIATÍVY 
3.1.        Príslušné okruhy viacročného
finančného rámca a rozpočtové riadky výdavkov (nový viacročný finančný
rámec na roky 2014 – 2020)
·      Existujúce rozpočtové riadky 
V poradí, v akom za
sebou nasledujú okruhy viacročného finančného rámca a rozpočtové riadky
(roky 2014 – 2020).
 Okruh viacročného finančného rámca || Rozpočtový riadok || Druh výdavkov || Príspevky 
 Číslo [Názov………………………...……….] || DRP/NRP (([28])) || z krajín EZVO[29] || z kandidátskych krajín[30] || z tretích krajín || v zmysle článku 18 ods. 1 písm. aa) nariadenia o rozpočtových pravidlách 
 1 || (Nový) 06.02.02 dotácie EASA || DRP/NRP || ÁNO || NIE[31] || NIE || NIE 
3.2.        Odhadovaný vplyv na výdavky 
3.2.1.     Zhrnutie odhadovaného vplyvu
na výdavky[32]

v mil. EUR (zaokrúhlené na 3 desatinné miesta)
 Okruh viacročného finančného rámca: || 1 || Inteligentný a inkluzívny rast 
 GR: MOVE ||   ||   || Rok N[33] || Rok N+1 || Rok N+2 || Rok N+3 || Rok N + 4 a neskôr (neurčené) || SPOLU 
  Operačné rozpočtové prostriedky ||   ||   ||   ||   ||   ||   
 Rozpočtový riadok: nový 06.02.02 || Záväzky || (1) || 0.365 || 0.365 || 0.365 || 0.365 || 0.365 ||   
 Platby || (2) || 0.365 || 0.365 || 0.365 || 0.365 ||   ||   
 Administratívne rozpočtové prostriedky financované  z balíka prostriedkov určených na realizáciu špecifických programov[34] ||   ||   ||   ||   ||   ||   
 Rozpočtové prostriedky pre GR MOVE SPOLU || Záväzky || =1+1a +3 || 0.365 || 0.365 || 0.365 || 0.365 || 0.365 ||   
 Platby || =2+2a +3 || 0.365 || 0.365 || 0.365 || 0.365 || 0.365 ||   
    Rozpočtové prostriedky SPOLU || Záväzky || (4) || 0.365 || 0.365 || 0.365 || 0.365 || 0.365 ||   
 Platby || (5) || 0.365 || 0.365 || 0.365 || 0.365 || 0.365 ||   
  Administratívne rozpočtové prostriedky financované z balíka prostriedkov určených na realizáciu špecifických programov SPOLU || (6) ||   ||   ||   ||   ||   ||   
 Rozpočtové prostriedky OKRUHU 1 viacročného finančného rámca SPOLU || Záväzky || =4+ 6 || 0.365 || 0.365 || 0.365 || 0.365 || 0.365 ||   
 Platby || =5+ 6 || 0.365 || 0.365 || 0.365 || 0.365 || 0.365 ||   
 Okruh viacročného finančného rámca: || 5 || „Administratívne výdavky“[35]   
v mil. EUR (zaokrúhlené na 3 desatinné miesta)
   ||   ||   || Rok N || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) || SPOLU 
 GR: <…….> || 
  Ľudské zdroje ||   ||   ||   ||   ||   ||   ||   ||   
  Ostatné administratívne výdavky ||   ||   ||   ||   ||   ||   ||   ||   
 GR <….> SPOLU || Rozpočtové prostriedky ||   ||   ||   ||   ||   ||   ||   ||   
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) ||   ||   ||   ||   ||   ||   ||   ||   
v mil. EUR (zaokrúhlené na 3 desatinné miesta)
   ||   ||   || Rok N[36]   || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) || SPOLU 
 Rozpočtové prostriedky OKRUHOV 1 až 5 viacročného finančného rámca SPOLU || Záväzky ||   ||   ||   ||   ||   ||   ||   ||   
 Platby ||   ||   ||   ||   ||   ||   ||   ||   
3.2.2.     Odhadovaný vplyv na operačné
rozpočtové prostriedky 
–     
¨  Návrh/iniciatíva si nevyžaduje použitie operačných rozpočtových
prostriedkov. 
–       Návrh/iniciatíva si vyžaduje použitie
operačných rozpočtových prostriedkov, ako je uvedené v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy   ò ||   ||   || Rok N[37] || Rok N+1 || Rok N+2 || Rok N+3 || Rok N + 4 a neskôr (neurčené) || SPOLU 
 VÝSTUPY 
 Druh výstupu[38] || Priemerné náklady výstupu || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov Náklady || Počet výstupov spolu || Spolu náklady 
 KONKRÉTNY CIEĽ č. 1[39]…   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Výstup || Pozri * || 0.365 ||   || 0.365 ||   || 0.365 ||   || 0.365 ||   || 0.365 || 0.365 ||   ||   
 NÁKLADY SPOLU ||   || 0.365 ||   || 0.365 ||   || 0.365 ||   || 0.365 || 0.365 ||   ||   
* Výstup nie je merateľný a je vymedzený ako
„príspevok k zvýšeniu bezpečnosti letectva“.
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie 
–     
 Návrh/iniciatíva
si nevyžaduje použitie administratívnych rozpočtových prostriedkov. 
–     
¨  Návrh/iniciatíva si vyžaduje použitie administratívnych rozpočtových
prostriedkov, ako je uvedené v nasledujúcej tabuľke:
v mil. EUR
(zaokrúhlené na 3 desatinné miesta)
   || Rok N[40] || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Ostatné administratívne výdavky ||   ||   ||   ||   ||   ||   ||   ||   
 OKRUH 5 viacročného finančného rámca medzisúčet   ||   ||   ||   ||   ||   ||   ||   ||   
 Mimo OKRUHU 5[41] viacročného finančného rámca ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Iné výdavky administratívneho charakteru ||   ||   ||   ||   ||   ||   ||   ||   
 Mimo OKRUHU 5 viacročného finančného rámca medzisúčet ||   ||   ||   ||   ||   ||   ||   ||   
 SPOLU ||   ||   ||   ||   ||   ||   ||   ||   
3.2.3.2.   Odhadované potreby ľudských
zdrojov 
–     
 Návrh/iniciatíva
si nevyžaduje využitie ľudských zdrojov pre GR MOVE
–     
¨  Návrh/iniciatíva si vyžaduje použitie ľudských zdrojov, ako je
uvedené v nasledujúcej tabuľke:
odhady sa zaokrúhľujú na celé čísla (alebo
najviac na jedno desatinné miesto)
   || Rok N || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) 
  Plán pracovných miest (úradníci a dočasní zamestnanci) 
 XX 01 01 01 (ústredie a zastúpenia Komisie) ||   ||   ||   ||   ||   ||   ||   
 XX 01 01 02 (delegácie) ||   ||   ||   ||   ||   ||   ||   
 XX 01 05 01 (nepriamy výskum) ||   ||   ||   ||   ||   ||   ||   
 10 01 05 01 (priamy výskum) ||   ||   ||   ||   ||   ||   ||   
  Externí zamestnanci (ekvivalent jednotiek plného pracovného času: FTE[42] 
 XX 01 02 01 (ZZ, DAZ, VNE, z „celkového finančného krytia“) ||   ||   ||   ||   ||   ||   ||   
 XX 01 02 02 (ZZ, DAZ, PED, MZ a VNE v delegáciách) ||   ||   ||   ||   ||   ||   ||   
 XX 01 04 yy [43] || – v ústredí[44] ||   ||   ||   ||   ||   ||   ||   
 – v delegáciách ||   ||   ||   ||   ||   ||   ||   
 XX 01 05 02 (ZZ, DAZ, VNE – nepriamy výskum) ||   ||   ||   ||   ||   ||   ||   
 10 01 05 02 (ZZ, DAZ, VNE – priamy výskum) ||   ||   ||   ||   ||   ||   ||   
 Iné rozpočtové riadky (uveďte) ||   ||   ||   ||   ||   ||   ||   
 SPOLU ||   ||   ||   ||   ||   ||   ||   
XX predstavuje
príslušnú oblasť politiky alebo rozpočtovú hlavu.
Potreby ľudských zdrojov
budú pokryté úradníkmi GR, ktorí už boli pridelení na riadenie akcie a/alebo
boli interne prerozdelení v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu
prideľovania zdrojov v závislosti od rozpočtových obmedzení.
Opis úloh, ktoré sa
majú vykonať:
 Úradníci a dočasní zamestnanci ||   
 Externí zamestnanci ||   
3.2.4.     Súlad s budúcim viacročným
finančným rámcom 
–     
 Návrh/iniciatíva
je v súlade s budúcim viacročným finančným rámcom (roky 2014–2020)[45].
–     
¨  Návrh/iniciatíva si v budúcnosti vyžiada zmenu v plánovaní
príslušného okruhu vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
–     
¨  Návrh/iniciatíva si vyžaduje, aby sa použil nástroj flexibility,
alebo aby sa uskutočnila revízia viacročného finančného rámca[46].
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
3.2.5.     Účasť tretích strán na
financovaní 
–     
Návrh/iniciatíva nezahŕňa spolufinancovanie tretími
stranami. 
–     
Návrh/iniciatíva zahŕňa spolufinancovanie tretími
stranami, ako je uvedené v nasledujúcej tabuľke:
rozpočtové prostriedky v mil. EUR (zaokrúhlené na 3
desatinné miesta)
   || Rok N || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) || Spolu 
 Uveďte spolufinancujúci subjekt ||   ||   ||   ||   ||   ||   ||   ||   
 Spolufinancované prostriedky SPOLU ||   ||   ||   ||   ||   ||   ||   ||   
3.3.        Odhadovaný vplyv na príjmy 
–     
 Návrh/iniciatíva nemá finančný vplyv na príjmy.
–     
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
–                   
¨         vplyv na vlastné zdroje 
–                   
¨         vplyv na rôzne príjmy 
v mil. EUR (zaokrúhlené na 3 desatinné miesta)
 Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[47] 
 Rok N || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) 
 Článok …........... ||   ||   ||   ||   ||   ||   ||   ||   
V prípade rôznych
pripísaných príjmov, na ktoré bude mať návrh/iniciatíva vplyv, uveďte príslušné
rozpočtové riadky výdavkov.
Uveďte spôsob výpočtu
vplyvu na príjmy.
[1]               Smernica
Európskeho parlamentu a Rady (ES) č. 2003/42/ES z 13. júna 2003
o hlásení udalostí v civilnom letectve; Ú. v. EÚ L 167, 4.7.2003, s.
23.
[2]               Nariadenie
Komisie (ES) č. 1321/2007 z 12. novembra 2007, ktorým sa stanovujú
vykonávacie pravidlá šírenia informácií zainteresovaným stranám o udalostiach v
civilnom letectve Ú. v. EÚ L 294, 13.11.2007, s. 3 a nariadenie Komisie
(ES) č. 1330/2007 z 24. septembra 2007, ktorým sa stanovujú vykonávacie
pravidlá šírenia informácií zainteresovaným stranám o udalostiach v civilnom
letectve, Ú. v. EÚ L 295, 14.11.2007, s. 7.
[3]               Nariadenie
Európskeho parlamentu a Rady (EÚ) č. 996/2010 z 20. októbra 2010 o
vyšetrovaní a prevencii nehôd a incidentov v civilnom letectve a o zrušení
smernice 94/56/ES. Text s významom pre EHP; Ú. v. EÚ L 295, 12.11.2010, s.
35.
[4]               COM/2011/0144
v konečnom znení.
[5]               COM/2011/0670
v konečnom znení.
[6]               Zhrnutie
konzultácií je k dispozícii na tejto webovej stránke: http://ec.europa.eu/transport/air/consultations/2011_11_09_occurence_en.htm.
[7]               Rozhodnutie
Komisie z 20. mája 1998 o zriadení výborov pre medziodvetvový dialóg na
podporu dialógu medzi sociálnymi partnermi na európskej úrovni; Ú. v. ES L 225,
12.8.1998, s. 27.
[8]               Zhrnutie
zo zasadnutia a prijaté závery sú k dispozícii na tejto webovej stránke: http://ec.europa.eu/transport/modes/air/events/2012-04-19-seminar-aviation-safety_en.htm
[9]               Ú.
v. EÚ C , , s. .
[10]             Ú.
v. EÚ C , , s. .
[11]             Ú.
v. EÚ C […], […], s. […].
[12]             Ú.
v. EÚ L 295, 12.11.2010, s. 35.
[13]             Ú.
v. EÚ L 55, 28.2.2011, s. 13.
[14]             Ú.
v. EÚ L 281, 23.11.1995, s. 31.
[15]             Ú.
v. EÚ L 8, 12.1.2001, s. 1.
[16]             Ú.
v. EÚ L 145, 31.5.2001, s. 43.
[17]             Ú.
v. EÚ L 167, 4.7.2003, s. 23.
[18]             Ú.
v. EÚ L 294 z 13.11.2007, s. 3.
[19]             Ú. v. EÚ L 295 zo 14.11.2007, s. 7.
[20]             Nariadenie Európskeho parlamentu a Rady (ES) č. 1008/2008 z 24.
septembra 2008 o spoločných pravidlách prevádzky leteckých dopravných služieb
v Spoločenstve (prepracované znenie) (Text s významom pre EHP; Ú. v. EÚ L 293, 31.10.2008, s. 3.
[21]             Nariadenie Európskeho parlamentu a Rady (ES) č. 216/2008 z 20.
februára 2008 o spoločných pravidlách v oblasti civilného letectva a o zriadení
Európskej agentúry pre bezpečnosť letectva, ktorým sa zrušuje smernica Rady
91/670/EHS, nariadenie (ES) č. 1592/2002 a smernica 2004/36/ES (Text
s významom pre EHP); Ú. v. EÚ
L 79, 19.3.2008, s. 1.
[22]             Nariadenie Komisie (ES) č. 859/2008 z 20. augusta 2008, ktorým sa
mení a dopĺňa nariadenie Rady (EHS) č. 3922/91, pokiaľ ide o spoločné technické
požiadavky a správne postupy uplatniteľné na obchodnú leteckú dopravu; Ú. v. EÚ L 254, 20.9.2008, s. 1.
[23]             ABM: riadenie podľa činností
– ABB: zostavovanie rozpočtu podľa
činností.
[24]             Podľa článku 49 ods. 6 písm. a) alebo b) nariadenia o rozpočtových
pravidlách.
[25]             Vysvetlenie spôsobov hospodárenia a odkazy na nariadenie o rozpočtových
pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html
[26]             Podľa článku 185 nariadenia o rozpočtových pravidlách.
[27]             Ú. v. EÚ L 136 z 31.5.1999, s. 1.
[28]             DRP = diferencované rozpočtové prostriedky / NRP = nediferencované
rozpočtové prostriedky.
[29]             EZVO: Európske združenie
voľného obchodu. 
[30]             Kandidátske krajiny a prípadne potenciálne kandidátske krajiny
západného Balkánu.
[31]             Príspevok európskych tretích krajín pridružených k agentúre
(Švajčiarsko, Nórsko a Island).
[32]             Uvedené sumy sa pokryjú prerozdelením.
[33]             Predpokladá sa, že rok N je rok 2014 ako rok možného prijatia.
[34]             Technická a/alebo administratívna pomoc a výdavky určené na
financovanie realizácie programov a/alebo akcií EÚ (pôvodné rozpočtové riadky
„BA“), nepriamy výskum, priamy výskum.
[35]             Žiadne administratívne výdavky pre GR MOVE.
[36]             Rok N je rokom, v ktorom sa návrh/iniciatíva začína realizovať.
[37]             Predpokladá sa, že rok N je rok 2014 ako rok možného prijatia.
[38]             Výstupy znamenajú dodané produkty a služby (napr.:
počet financovaných výmen študentov, vybudované cesty v km
atď.).
[39]             Ako je uvedené v oddiele 1.4.2. „Konkrétne ciele...“
[40]             Rok N je rokom, v ktorom sa návrh/iniciatíva začína realizovať.
[41]             Technická a/alebo administratívna pomoc a výdavky určené na
financovanie realizácie programov a/alebo akcií EÚ (pôvodné rozpočtové riadky
„BA“), nepriamy výskum, priamy výskum.
[42]             ZZ
= zmluvný zamestnanec; PADZ= pracovníci agentúr dočasného zamestnávania; PED =
pomocný expert v delegácii; MZ = miestny zamestnanec; VNE = vyslaný národný
expert. 
[43]             Pod stropom pre externých zamestnancov z operačných rozpočtových
prostriedkov (pôvodné rozpočtové riadky „BA“).
[44]             Najmä pre štrukturálne fondy, Európsky poľnohospodársky fond pre rozvoj
vidieka (EPFRV) a Európsky fond pre rybné hospodárstvo (EFRH).
[45]             Rokovania o viacročnom finančnom rámci (na roky 2014–2020) ešte
prebiehajú.
[46]             Pozri body 19 a 24 medziinštitucionálnej dohody.
[47]             Pokiaľ ide o tradičné vlastné zdroje (clá, odvody z produkcie cukru),
uvedené sumy musia predstavovať čisté sumy, t. j. hrubé sumy po odčítaní 25 %
nákladov na výber.